ועדת הכספים, כנסת 23, פרוטוקול מספר 78, 2020-06-29 10:00

משה גפני: בוקר טוב, אני מתכבד לפתוח את ישיבת ועדת הכספים.

משה גפני: שתי הצעות לסדר, אם אפשר בקצרה, מיכל שיר.

מיכל שיר סגמן: כן, מאוד מאוד בקצרה.

מיכל שיר סגמן: אתמול נחשפנו לכך שדמי האבטלה יוארכו עד לחודש אוגוסט.

מיכל שיר סגמן: רק הייתי רוצה לציין שצריך לשקול הארכה של דמי האבטלה עד לאוקטובר, עד לסיום חגי תשרי.

משה גפני: נדמה לי שהם אמרו שהם - -

מיקי לוי: - - בוחנים את זה.

משה גפני: - - שיבדקו אז בתום התקופה.

מיכל שיר סגמן: אף אחד לא ייקח עובד לעבודה לפני החגים, זה לא כל כך הגיוני, כשרוב המשק גם בלי קורונה לא כל כך עובד.

מיכל שיר סגמן: האריכו את זה בשאר המקומות בעולם, גם ללא קשר לחגי תשרי, ולכן צריך לתת על זה את הדעת.

משה גפני: תודה רבה.

מיקי לוי: תודה רבה אדוני, בוקר טוב.

מיקי לוי: אני שלחתי לך גם מכתב.

מיקי לוי: לאחרונה נחשפתי לעוול נוסף.

מיקי לוי: כנראה שרוצים למוטט את העצמאים סופית.

מיקי לוי: אלה שהוציאו את האנשים לחל"ת והמדינה משלמת את שכרם – חשוב לי שהוא ישמע, כי זה מקומם – העצמאים ובעלי העסק הפרטיים נדרשים לשלם ביטוח לאומי.

מיקי לוי: הוצאתי לך מכתב בעניין הזה, וטוב נעשה, אם נקיים דיון, אפילו קצר של 20 דקות, עם מנכ"ל הביטוח הלאומי ואנשי האוצר.

מיקי לוי: ממה בדיוק הם ישלמו ביטוח לאומי, אם האנשים שלהם יצאו לחל"ת?

מיקי לוי: זה לא שקל ולא שניים, מדובר במאות אלפי שקלים לעסקים גדולים.

מיקי לוי: נראה לי שזה המשבר הבא והמכה הבאה של העצמאים עצמם.

מיקי לוי: הוצאתי לך מכתב, גם ליועצת המשפטית.

מיקי לוי: ראוי שנקיים רבע שעה, 20 דקות דיון בנושא הזה, כי הוא מהותי, כי הוא בעל משקל רב.

מיקי לוי: תודה רבה.

ינון אזולאי: אני רק אתייחס למה שאמר מיקי.

ינון אזולאי: אני חושב שכדאי שנתחיל לקיים דיונים על עוד דברים, ולאו דווקא על הצעות חוק שהממשלה מביאה לנו.

ינון אזולאי: יש לנו דברים חשובים.

ינון אזולאי: כמו שהיום מסיימים מוקדם, יכולנו לקיים עוד שעתיים, שלוש של דיונים.

ינון אזולאי: עקב פניות שקיבלתי, אתמול פניתי לחברת החשמל, לאורן הלמן, סמנכ"ל חברת חשמל.

ינון אזולאי: ביקשתי ממנו לדעת, מדוע מגבילים עובדים מאזורים מוגבלים.

ינון אזולאי: לא נותנים להם להגיע לעבודה.

ינון אזולאי: אני חושב שזה לא ראוי, אם אין להם אפילו בן משפחה בבידוד.

ינון אזולאי: חברת חשמל מגבילה עובדים מאזורים מוגבלים.

משה גפני: כן, דיברתי אתמול עם יושב ראש חברת החשמל.

ינון אזולאי: אני גם דיברתי עם אורן הלמן.

משה גפני: זה נכון, זה דבר חמור.

משה גפני: לא קיבלתי עוד תשובה.

ינון אזולאי: התשובות שלו היו מתחמקות, תשובות שלא ראויות.

ינון אזולאי: אני חושב שאנחנו צריכים לעשות סוף להכתמה של ציבור שלם.

ינון אזולאי: כשעושים הגבלה לאזור מסוים, חשוב שיבינו שמכתימים את אותו אזור ואת אותו ציבור.

ינון אזולאי: בסופו של דבר, לא נותנים להם לעבוד, לא נותנים להם להיות חלק מהחברה, ואחר כך רוצים שהם ילכו לעבוד.

ינון אזולאי: הגיע הזמן שיעשו לזה סוף ושחברת החשמל שלקחה עובדים באשדוד שפנו אלי ולא נתנו להם להגיע לעבודה.

אלכס קושניר: אני חושב שאחד הדברים שאנחנו צריכים לטפל בהם זה הסיפור של אי הוודאות.

אלכס קושניר: הרי כל פעם מאריכים את דמי האבטלה בעוד קצת ועוד קצת ועוד קצת.

אלכס קושניר: מעבר לזה שעושים את זה בהתראה קצרה, גם אף אחד לא מודיע מה על אותו עובד לעשות.

אלכס קושניר: אני מקבל המון פניות מאנשים, ששואלים אותי: האם עלי לפנות שוב לרשות התעסוקה – כן או לא?

אלכס קושניר: האם אני צריך לפנות שוב לביטוח הלאומי – כן או לא?

אלכס קושניר: אני חושב שאנחנו חייבים לדרוש מהממשלה לייצר קצת יותר ודאות לא רק במועדים, אלא גם בתהליכים שאותו עובד צריך לעבור כדי להיות זכאי לאותם דמי אבטלה שהוא צריך לקבל.

אלכס קושניר: תודה.

משה גפני: תודה רבה.

משה גפני: אנחנו צריכים לקרוא את זה, נכון?

משה גפני: אז נתחיל לפי הסדר.

משה גפני: גיא, בישיבה הקודמת התחלנו לקרוא?

גיא גולדמן: התחלנו לקרוא.

שיר שפר: רק את הכותרת.

גיא גולדמן: אדוני היושב-ראש, רציתי לבקש ממך להתייחס לדיון הקודם.

גיא גולדמן: עלתה תחושה של ביקורת בוועדה ובציבור על מידע שלא שיתפנו בעניין גילום המס.

גיא גולדמן: אני רוצה לומר כמה מילים, אם אפשר.

ינון אזולאי: גיא, זה כבר לא יקבל כותרת, עזוב.

גיא גולדמן: לא נורא.

משה גפני: לא לא, בשביל מה?

משה גפני: גמרנו.

גיא גולדמן: רק כדי להבהיר שמדובר בהחלטת שכר ולא בפטור ממס.

משה גפני: גיא, יש לי את העמדה שלי בעניין הזה, יש לכם את העמדה שלכם.

גיא גולדמן: לא, לא רציתי לדבר על הרעיון עצמו.

משה גפני: הדיון היה מיותר, מכיוון שאם הייתם אומרים את זה אז, לא היה צריך דיון.

גיא גולדמן: לא לא, על החלק שלנו.

משה גפני: אני לא נכנס לזה, לא נוח לי כל העניין הזה.

משה גפני: אני לא חושב שעכשיו זה הזמן.

גיא גולדמן: אז רק מילה אחת, לא נפתח את זה.

גיא גולדמן: אנחנו לא מנועים מלקיים דיון - - -

משה גפני: בסדר, אני לא רוצה לשמוע את זה, בשביל מה?

משה גפני: אתם מנועים, אתם לא מנועים.

גיא גולדמן: כן, אבל זה המסר שיצא מהוועדה, אדוני.

משה גפני: בסדר, תודה.

משה גפני: תודה רבה.

משה גפני: בבקשה, מי מתחיל לקרוא?

מיקי לוי: אנשים צופים בנו, אדוני.

מיקי לוי: בעקבות מה שאמרתי, אני מקבל עכשיו עשרות מסרונים, שמבקשים שהוועדה תשקיע 15 דקות בעניין הזה, עם גורמי הביטוח הלאומי.

מיקי לוי: זה כבד מאוד מאוד מאוד, מאוד כבד.

מיקי לוי: תודה רבה.

משה גפני: אני אדבר עם מנכ"ל הביטוח הלאומי, ונראה לפי זה.

מיקי לוי: הוא מוכן מחר בבוקר, זה אנשי אוצר.

מיקי לוי: תודה רבה אדוני.

משה גפני: בסדר, על לא דבר.

משה גפני: בבקשה.

לילי אור: הצעת חוק הארכת תקופות ודחיית מועדים בענייני הליכי מס (הוראת שעה – נגיף הקורונה החדש), התש"ף

לילי אור: –2020

שגית אפיק: תסבירי כל סעיף שאת מקריאה.

גיא גולדמן: הרישה מציגה את התקופות שאנחנו נוסיף ואת המועדים הרלוונטיים, כלומר: כל מועד שהיה אמור להביא לפקיעת התקופה הקצובה בזמן – אם מועד חל בין 23 במרץ לסוף חודש יולי, שזה חודשיים לאחר תום התקופה הקובעת, התקופה הקובעת לא תיספר במניין הימים.

גיא גולדמן: התקופה הקובעת זה מה-23 במרץ עד ה-31 במאי.

גיא גולדמן: זאת ההוראה שתחול לגבי כל התקופות שמפורטות להלן בהמשך החוק שנעבור עליו.

גיא גולדמן: התקופה הראשונה היא השגה של בן זוג על שומה שנקבעה.

גיא גולדמן: במקרה הזה זה נותן לנישום פרק זמן נוסף להגיש השגה על שומה שנקבעה לו, זה לטובתו מה שנקרא.

גיא גולדמן: יתר הפסקאות, 85א(ד)(4) - - -

שגית אפיק: זאת אומרת, עד היום היה לו 30 ימים.

שגית אפיק: אם ה-30 ימים נפלו בתוך התקופה הקובעת, שזה בין 22 במרץ ל-31 במאי, - -

גיא גולדמן: - - או בחודשיים שאחריה.

שגית אפיק: - - , יוארך לו המועד ל-100 ימים לצורך העניין.

גיא גולדמן: נכון, לא תבוא בחשבון התקופה שמה-23 במרץ עד ה-31 במאי, בדיוק.

שגית אפיק: לא תבוא בחשבון התקופה הזאת לעניין השגה או ערעור.

גיא גולדמן: אני חושב שזה רק לעניין השגה.

גיא גולדמן: לגבי ערעורים, משרד המשפטים הוא בעמדה שצריך לחול הדין הכללי.

גיא גולדמן: אנחנו ניסינו בטיוטות המוקדמות – נדבר אחר כך על קנסות ועל עיצומים – לעשות הוראות גם לעניין עיצומים או לגבי ערעורים, והוחלט בעצה אחת עם משרד המשפטים, שבנושאים האלה יחול הדין הכללי.

שגית אפיק: מה הדין הכללי?

גיא גולדמן: יצא סיפור של הארכת מועד של שר המשפטים בסדרי הדין, שחל גם על התדיינויות בין צדדים רגילים, בין צדדים פרטיים.

גיא גולדמן: רצו שכל הארכת המועדים בסדרי הדין הקיימים תחול באופן אחיד על כולם.

שגית אפיק: אז איזה הארכת מועדים יש בערעורים?

גיא גולדמן: גם, במהלך תקופת הקורונה התקופות לא - - -

ליהי קושניר גנוסר: שר המשפטים תיקן את תקנות בתי המשפט ולשכות ההוצאה לפועל (סדרי דין במצב חירום מיוחד).

ליהי קושניר גנוסר: אלה תקנות של שר המשפטים, שבהן מוארכים המועדים, שקשורים לכל העניינים האזרחיים, בין היתר גם לענייני מיסים.

ליהי קושניר גנוסר: התייעצנו בזמנו גם עם בתי המשפט.

ינון אזולאי: קנסות?

ליהי קושניר גנוסר: אני לא חושבת שמוסדר שם.

ינון אזולאי: לא קנסות של רשות המיסים וגם לא קנסות של רשויות אחרות?

ליהי קושניר גנוסר: לא, זה עניין של רשות המיסים, שאני לא חושבת שהם ביקשו להסדיר אותו.

ינון אזולאי: למה לא?

ינון אזולאי: אם כבר מסדירים, למה לא להסדיר גם את הקנסות של רשות המיסים ולתת להם עוד אורכה?

ליהי קושניר גנוסר: את זה תצטרך לשאול את רשות המיסים.

גיא גולדמן: שוב, לקנסות היו תקנות כלליות, תקנות חירום.

גיא גולדמן: בהן הוסדר הנושא הזה יחד עם - - -

ינון אזולאי: עוד לא הוסדר.

גיא גולדמן: למה?

גיא גולדמן: היו תקנות חירום.

ינון אזולאי: הקנסות שאדם צריך לשלם זה לא - - -

שגית אפיק: אבל התקנות בתוקף היום או שהן פקעו?

שגית אפיק: איפה הן עומדות?

גיא גולדמן: התקנות פקעו לפני יומיים, אבל אני מדגיש – והסברתי את זה לייעוץ המשפטי אתמול בשיחת הכנה לקראת הדיון – שאנחנו רצינו לשלב את הקנסות בחיקוקים האלה, אבל עמדת משרד המשפטים היתה שענייני אכיפה צריכים להיות מטופלים באופן אחיד בין כל רשויות האכיפה.

שגית אפיק: אבל היא הפנתה אותנו כרגע אליך.

ינון אזולאי: אבל היא אומרת שזה אתם.

גיא גולדמן: לא לא, העיצומים הכספיים - -

ינון אזולאי: לא, דיברתי עם ליהי על קנסות, והיא מפנה את זה אליכם.

ינון אזולאי: אתה אומר שזאת היא?

גיא גולדמן: לא, דין קנס כדין עיצום.

גיא גולדמן: קנסות ועיצומים זה היינו הך, שזה אומר הסדרה כללית.

שגית אפיק: אז איפה ההסדרה הזאת תיעשה?

גיא גולדמן: היתה הסדרה כזאת - -

ינון אזולאי: היתה, היתה.

גיא גולדמן: - - בתקנות החירום.

ינון אזולאי: יפה, ונגמרו.

שגית אפיק: ועכשיו היא תובא בחקיקה?

שגית אפיק: היא לא תובא בחקיקה?

גיא גולדמן: את זה אני לא יודע, זאת הסדרה כללית.

ינון אזולאי: אולי כדאי עכשיו להוסיף את זה פה בחקיקה?

ינון אזולאי: הרי הוא אומר לך שזה היה, אז כנראה שהם לא נגד.

גיא גולדמן: אנחנו לא נגד, תזכרו שכל מה שמונח כאן בפניכם, רוב התקופה כבר עברה.

גיא גולדמן: מה שאנחנו דנים כאן היום רלוונטי בעיקר לחודשיים הקרובים.

שגית אפיק: נכון, בסדר, את תרצי לבדוק את העניין של קנסות ועיצומים של רשות המיסים ספציפית?

משה גפני: שגית, אנחנו דיברנו על הקנסות, זה גם מופיע, לא?

שגית אפיק: אני הכנסתי נוסח של עיצומים לבקשת הוועדה; אני מבינה שרשות המסים ומשרד המשפטים מעדיפים שלא, ואני אומרת את זה בעדינות יחסית.

שגית אפיק: אני לא כל כך מבינה את העמדה של משרד המשפטים, אני רוצה להבין אותה.

ליהי קושניר גנוסר: סליחה אם יצאתי מבלבלת.

ליהי קושניר גנוסר: העיצומים הכספיים לא רק של רשות המיסים באמת הוסדרו בהסדרה כוללת, ואני חושבת - - -

שגית אפיק: בחקיקה?

שגית אפיק: בהצעת חוק שכבר נידונה בכנסת או שהיא - - -?

ליהי קושניר גנוסר: לא, אני חושבת שזה היה בתקנות שעת חירום, אבל אני אבדוק.

שגית אפיק: אבל התקנות פקעו, אז מה קורה עם החודשיים הקרובים?

שגית אפיק: זאת השאלה, תבדקי את זה.

ליהי קושניר גנוסר: בסדר גמור.

שגית אפיק: כשאת בודקת את זה, השאלה השנייה – האם אתם תסכימו שאנחנו נפריד את העיצומים הכספיים והקנסות של רשות המיסים?

שגית אפיק: כי הוועדה רואה חשיבות לשלב אותם בהצעה הזאת, ולא כחלק מהאכיפה הכוללת שאתם עושים ביחס לכלל העיצומים הכספיים, בסדר?

ליהי קושניר גנוסר: בסדר גמור, אני אבדוק.

משה גפני: אבל צריך תשובה מהר, כי זה לוקח זמן.

ינון אזולאי: התשובה מוכנה, היא רק צריכה לראות איך היא מגישה לנו אותה.

גיא גולדמן: כפי שאמרתי ליועצת המשפטית לפני הדיון, יש פה כל מיני פסקאות שנגיע אליהן, פסקאות להארכת מועד.

משה גפני: כשנגיע אליהן, נדבר עליהן.

גיא גולדמן: הגענו אליהן, היא הקריאה אותן.

גיא גולדמן: עד איזה פסקה קראת?

לילי אור: 66א(א)(2).

שגית אפיק: היא קראה רק את ההשגה, היא עוד לא קראה מחירי העברה בין-לאומיים.

גיא גולדמן: מחירי העברה בעסקה בין-לאומית נותנים למנהל זמן נוסף להגיש תשובה לנישום שהגיש בקשה.

גיא גולדמן: היועצת המשפטית העירה בדיון הקודם, שיש פה לא מעט פסקאות שנותנות למנהל עוד ימים להגיש תשובות.

גיא גולדמן: כדי לייעל את הדיון, אנחנו מוותרים על תוספת הימים הזאת, אנחנו יכולים להסתדר בלעדיה.

גיא גולדמן: התועלת בה לא מצדיקה את הדיון.

משה גפני: אתם מורידים את זה?

גיא גולדמן: אנחנו מוכנים.

שגית אפיק: פה למשל כבר היום יש להם 120 ימים, אז אם אתם מוסיפים 70, זה כבר נהיה 190.

שגית אפיק: זה באמת לא מעט זמן למנהל רשות המיסים.

משה גפני: דיברנו על זה קודם.

משה גפני: בגלל מצב החירום הזה, יוצא שמבחינה ציבורית אנחנו נותנים עוד זמן לפקיד השומה או לרשות המיסים, בזמן שלא נותנים לאזרחים.

גיא גולדמן: ברוח הדברים שאתה אומר, אנחנו מציעים לייעל את הדיון.

גיא גולדמן: את הדברים שחשובים לנו נשאיר.

שגית אפיק: אז את פסקת משנה (ב) אתם מורידים.

גיא גולדמן: נכון, גם את (ג), (ד) ו-(ה), כולן באותה רוח בנושא שינויי מבנה.

גיא גולדמן: נותנים עוד ימים למנהל או לפקיד השומה להשיב על בקשות – אנחנו מוכנים להוריד.

שגית אפיק: הם מורידים.

שגית אפיק: אני אגיד באופן כללי, שסעיף אחד עוסק בהקצאת מניות באמצעות נאמן, שיש למנהל רשות המיסים 90 ימים.

שגית אפיק: אם היינו מוסיפים, זה היה הופך ל-160 ימים.

משה גפני: בסדר, אם הם מסכימים להוריד את זה.

שגית אפיק: מיזוג – יש להם היום גם 180 ימים.

שגית אפיק: סך הכול יש לכם לא מעט ימים לקבל החלטה.

גיא גולדמן: אז הנה ההערות נשמעו ואנחנו באים עם תשובות.

משה גפני: כל הכבוד לכם.

ינון אזולאי: אנחנו רוצים שההערות לטובת האזרח גם יישמעו, מה שאפשר לחסוך לאזרח.

גיא גולדמן: כל ההערות נשמעות.

גיא גולדמן: 119א(ב) זה סעיף שעוסק בגביית חוב ממי שהועברו עליו נכסים.

גיא גולדמן: כרגע יש תקופה של שלוש שנים שאפשר להפעיל את הסעיף הזה.

גיא גולדמן: גם על זה אנחנו מוותרים.

גיא גולדמן: זה מאפשר לנו להפעיל את הגבייה המיוחדת - - -

משה גפני: אני בעד ותרנות.

גיא גולדמן: 119א(ו) רישה זה סעיף לטובת הנישום, כיוון שהוא מאפשר השגה על החלטה שהתקבלה בנושא גבייה כזאת, אז אני מבקש להשאיר אותו.

משה גפני: זה לטובת הנישום.

שגית אפיק: כן, היום לנישום יש 21 ימים להגיש השגה, והם יאפשרו את ההארכה של 70 הימים.

גיא גולדמן: של 71 הימים.

שגית אפיק: כן.

משה גפני: שזה לטובת הנישום?

גיא גולדמן: כן.

לילי אור: 130(א)(2) הוא סעיף שמטפל בתקופה שיש לאזרח להגיש ערר על דחייה של הבקשה שלו לאשר שינוי מהוראות ניהול ספרים.

לילי אור: היום יש לו שלושה חודשים, וזה מאריך לאזרח את הזמן שהוא יכול להגי שאת הערר.

לילי אור: 130(ד)(1) זה ערר על סירוב של פקיד שומה לקבל חשבונות, שלא על סמך פנקסי חשבונות שנוהלו בהתאם להוראות ניהול ספרים.

לילי אור: היום יש לאזרח 30 יום מיום קבלת ההודעה להגיש את הערר.

לילי אור: כאן שוב מאריכים לאזרח את התקופה.

משה גפני: בכמה מאריכים?

שגית אפיק: ההארכה היא 70 ימים לכולם.

משה גפני: גם לאזרח?

שגית אפיק: ההארכה היא אותה הארכה, השאלה מה היה במקור.

לילי אור: 130(יא)(2) זאת בקשה מפקיד שומה לעיין מחדש בהחלטתו לגבי פסילת ספרים ולהגיש עליה ערר.

לילי אור: היום יש לנישום 30 יום מיום קבלת ההודעה כדי לבקש מפקיד שומה לעיין מחדש, ו-60 יום מיום מתן החלטת פקיד שומה להגיש את הערר.

לילי אור: שוב אנחנו מאריכים לנישום את התקופה וזה לטובת הנישומים.

שגית אפיק: אבל גיא, פה עוד פעם מתעוררת השאלה לגבי ערעור, כי הסעיפים האלה עוסקים בערר, אתם כן מאריכים אותם כי הם נמצאים - - -

גיא גולדמן: - - - בית משפט.

שגית אפיק: אני מבינה, אבל על ערר יש גם ערעור לבית משפט.

גיא גולדמן: נכון, אבל אנחנו בערר מטפלים.

שגית אפיק: אני מבינה שאתם מטפלים בערר, אבל הוועדה רוצה להבין את התמונה הכוללת מה יחול ביחס לנישום.

גיא גולדמן: אנחנו מיוזמתנו בנוסחים, בטיוטות הראשונות, היו ערעורים.

גיא גולדמן: אנחנו כפופים לייעוץ המשפטי לממשלה.

שגית אפיק: אז עכשיו נחזור אליך.

שגית אפיק: אני מבינה שמבחינת

שגית אפיק: כם יש הארכה גם ביחס לערעורים, כל ערעור, אם הוא על מס או בעניין אחר.

ליהי קושניר גנוסר: אנחנו לא מצאנו הצדקה להבחין בין עניינים אזרחיים אחרים לבין דיני המס.

שגית אפיק: למרות שיש שוני בין שני פרטים שמתווכחים בבית משפט לבין נישום שרוצה לערער על החלטת פקיד שומה או החלטת רשות.

ליהי קושניר גנוסר: כששוחחנו יחד עם רשות המיסים, עם הנהלת בתי המשפט ועם הרפרנט האחראי אצלנו, דובר על המורכבות וניתנו דוגמאות נוספות לעניינים אזרחיים מורכבים באותה מידה, שבהם ניתנת ההארכה הכללית, כלומר חל דין אחד לגבי הארכות שקשורות לסדרי דין.

שגית אפיק: אז מה ההארכה הכללית שתהיה ותחול למעשה גם על ערעור?

ליהי קושניר גנוסר: ההארכה הכללית, למיטב זכרוני, כבר הסתיימה.

ליהי קושניר גנוסר: כן, שר המשפטים בזמנו האריך מספר פעמים.

ליהי קושניר גנוסר: אם אני לא טועה, באמצע מאי הסתיימו ההארכות שהוא נתן לסדרי דין.

שגית אפיק: אז זה לפתחכם, אם אתם רוצים להאריך.

ינון אזולאי: למה לא להוסיף?

שגית אפיק: אני לא יודעת, זאת שאלה.

ינון אזולאי: גם פה צריך להוסיף.

גיא גולדמן: אנחנו קיימנו את הדיון הזה בתוך הממשלה וזה מה שיצא.

גיא גולדמן: אני מבין את הצורך של הוועדה - - -

שגית אפיק: עוד לפני שאנחנו משנים, אנחנו רוצים רק להבין.

גיא גולדמן: רק להגיד לכם שנדרשנו לזה, קיימנו דיון כזה.

שגית אפיק: אני מבינה, אבל בינתיים גם חלפו המועדים.

שגית אפיק: כשקיימתם את הדיון, הוא היה רלוונטי, כי הייתם עדיין בתוך המועדים של ההארכה.

שגית אפיק: אנחנו היום נמצאים אחרי המועדים של ההארכה, אנחנו מאריכים לכם את העררים, אבל ייצא מצב שלכאורה לגבי הערעור לא.

שגית אפיק: יכול להיות שזה מצב נכון, אני לא אומרת, אבל גם יכול להיות שלא, צריך לשקול את זה.

ינון אזולאי: גיא, אל תהיה מושפע משר האוצר, שעשיתם שם ואתם מביאים לנו הכול מוכן לפה.

ינון אזולאי: קיימתם שם ואנחנו רוצים גם לקיים דיון פה, כדי להבין.

ינון אזולאי: יכול להיות שאנחנו מסכימים אתכם אבל אנחנו רוצים להבין.

גיא גולדמן: לא נסרב לקיים דיון בשום מקום, בוודאי לא בוועדה הזאת.

אני ממשיכה: הסעיף מטפל בסמכות פקיד שומה לאשר שומה עצמית – לפי מיטב השפיטה.

אני ממשיכה: היום יש לפקיד שומה ארבע שנים מתום שנת המס.

שגית אפיק: ארבע שנים ומוסיפים עליהן 70 ימים, זה ממש חשוב.

שגית אפיק: ..

גיא גולדמן: בעניין הספציפי הזה - -

שגית אפיק: - - אתם משאירים.

גיא גולדמן: כן.

שגית אפיק: אוקי.

לילי אור: מדובר בבקשה מפקיד שומה לעיין מחדש בהחלטתו לעניין קבילות פנקסיו של נישום, שלא רשם תקבול.

לילי אור: היום יש לנישום 30 ימים מיום קבלת ההודעה.

אלכס קושניר: את יכולה להסביר שוב את הסעיף הזה?

לילי אור: אדם שחולק על החלטה של פקיד שומה, רשאי היום תוך 30 ימים לפנות אליו ולבקש ממנו לחזור ולעיין בהחלטתו שוב.

לילי אור: ההארכה שאנחנו עושים עכשיו מאפשרת לו מעבר ל-30 ימים גם את התקופה הקובעת.

משה גפני: שהוא יכול לבקש דיון מחדש.

לילי אור: לחזור ולעיין בהחלטה.

לילי אור: בסמכות המנהל לדרוש פרוטוקול עריכת חקירה ומתן צו.

לילי אור: היום יש לו שש שנים מיום שנעשתה השומה.

אלכס קושניר: אז אתם רוצים עוד 70 יום?

אלכס קושניר: באמת.

גיא גולדמן: למה?

גיא גולדמן: יכולות להיות הרשעות, נכון?

גיא גולדמן: יש פה גם סיפור פלילי.

שגית אפיק: גיא, למה תמיד במקור לנישום יש גג 30 ימים ולפקיד השומה יש מינימום 120 ימים?

גיא גולדמן: למה?

גיא גולדמן: ה-30 יום זה בקשות ספציפיות על שומה.

גיא גולדמן: יש התיישנויות של שומה, ויש 30 יום להגיש בקשה.

משה גפני: גיא, תורידו את זה.

אלכס קושניר: גם (ט) זה מצחיק – ארבע שנים ואתם רוצים 70 יום?

משה גפני: אתה מדבר על שש שנים ואתה מבקש עוד 70 יום?

ינון אזולאי: אבל אני אסביר לך, יש הצדקה לזה.

ינון אזולאי: הם לא עשו דבר שש שנים, בדיוק עכשיו בגלל הקורונה הם באו להגיש, אז חייבים את ה-70 יום כדי להגיש להם את זה.

ינון אזולאי: ..

משה גפני: אתה מלמד סנגוריה.

משה גפני: ..גיא, למה צריך את זה?

משה גפני: זה נשמע רע מאוד, היו לכם שש שנים.

גיא גולדמן: יש שם שנה, זאת תקופה של שנה.

משה גפני: אתם אמרתם, מה תקופה של שנה?

אלכס קושניר: 147(א) זה שש שנים?

נטלי תורג'מן: 147 זה סמכות לתקן שומה, דהיינו פתיחת שומה.

נטלי תורג'מן: סעיף 147 לפקודה מאפשר למנהל לתקן שומות ולפתוח אותן במקרים חריגים.

נטלי תורג'מן: זאת סמכות של מנהל, זאת לא סמכות של פקיד שומה.

משה גפני: כמה זמן יש לו?

נטלי תורג'מן: יש לו שנה מתום התקופות שקבועות במועדים אחרים.

משה גפני: מה זה שש השנים שנאמרו קודם?

נטלי תורג'מן: אני לא יודעת בדיוק על מה מדברים חבריי.

שגית אפיק: שש שנים מיום שנעשתה השומה, הוא רשאי לדרוש את הפרוטוקול.

נטלי תורג'מן: זה לפי ספציפי שם שלא הוגש דוח, כמדומני.

שגית אפיק: אבל אתם מפנים לכל הסעיף למיטב הבנתי, לא?

גיא גולדמן: יש שם כמה עניינים שונים בסעיף הזה.

שגית אפיק: בדיוק, יש שם שלושה דברים בסעיף.

שגית אפיק: לפי הניסוח כאן, אתם מבקשים להאריך את שלושתם, גם את השש שנים, גם את השנה.

נטלי תורג'מן: השש שנים זה בדרך כלל שש שנים מתום שנת המס, שבה הוגש הדוח.

נטלי תורג'מן: אנחנו בכלל לא נמצאים בתום תקופת המס שבה הוגש הדוח, כי אנחנו באמצע שנה, ולכן אני מכוונת לסעיף העיקרי שנראה לי רלוונטי פה, שזה שנה מהרשעה או ממתן כופר, ואם למישהו ניתנה הרשעה או כופר ואנחנו צריכים לטפל בו במהלך של שנה, אנחנו צריכים את ה-71 יום האלה כדי לטפל בו.

שגית אפיק: מה זה לטפל בו?

שגית אפיק: זה לפתוח חקירה?

נטלי תורג'מן: לעשות לו שומות.

שגית אפיק: לפתוח לו מחדש את השומה?

נטלי תורג'מן: נכון, הרי לנו אסור לטפל בשומות שהתיישנו, אבל כשיש מישהו שהורשע בפלילים והוא הורשע או שילם כופר, יש לנו עוד שנה לטפל בו מיום ההרשעה או מיום הכופר.

שגית אפיק: אתם מבקשים את השנה להאריך בעוד 70 ימים.

נטלי תורג'מן: כן, כי השנה הזאת יכולה להיות באמצע שנה, נניח הוא שילם את הכופר בתחילת מרץ, ואז אנחנו צריכים עוד זמן.

משה גפני: מה עשו בשש שנים?

שגית אפיק: השש שנים זה שש שנות השומה.

משה גפני: אבל מה הם עשו?

משה גפני: מה היה בינתיים?

שגית אפיק: הוא לא הורשע בפלילים בשש שנים האלה.

נטלי תורג'מן: אבל השש שנים זה רק לנישום שלא מגיש דוחות, ואז מותר לנו לעשות לו שומה בהיעדר דוח.

ינון אזולאי: את אומרת שרק בסיום שש השנים יהיה מותר לכם, לזה את מתכוונת?

שגית אפיק: גם את זה היא מבקשת להאריך.

שגית אפיק: יש לה פה שלושה מקרים שונים.

נטלי תורג'מן: אני אפתח ברשותכם את כל הסעיף.

נטלי תורג'מן: פתחתי את פקודת מס הכנסה.

נטלי תורג'מן: אנחנו מדברים רק על 147(א).

שגית אפיק: אבל יש פה שלוש פסקאות.

נטלי תורג'מן: "המנהל רשאי, ביוזמתו.

נטלי תורג'מן: ..

נטלי תורג'מן: תוך התקופה המסתיימת כתום שנה.

נטלי תורג'מן: ..

נטלי תורג'מן: או תוך שש שנים... 145(ב)" ושומה בהיעדר דוח.

נטלי תורג'מן: זה מסתיים תוך שש שנים מתום שנת המס שבה הוגש הדוח.

משה גפני: זה כבר לא משנה.

משה גפני: תסבירי למי שלא מתמצא כל כך במה שקורה, בשביל מה אתם מבקשים את הארכת המועדים הזאת בשלושת הסעיפים האלה?

משה גפני: מה הבעיה?

נטלי תורג'מן: "הורשע הנישום בעבירה" - -

משה גפני: למה צריך את זה?

נטלי תורג'מן: רשות המסיים לא ממש עבדה, וגם כשחזרנו לעבוד, מאוד קשה עכשיו גם לקיים דיונים.

גיא גולדמן: אני אסביר לאדוני.

גיא גולדמן: יש התיישנות רגילה בפקודת מס הכנסה, ויש הוראה שאומרת שאם אדם הורשע בפלילים, וזה דבר חמור, למרות ההתיישנות הרגילה, אפשר לפתוח לו את השומה שנה לאחר מועד ההרשעה.

אלכס קושניר: אם הוא הורשע בפלילים מתי?

גיא גולדמן: כל הזמן, זה לא משנה.

גיא גולדמן: זה לא משנה, יכול להיות ששנת המס שלו היתה לפני שנים רבות, אבל הוא הורשע עכשיו בעבירה פלילית.

אלכס קושניר: כל עבירה פלילית?

גיא גולדמן: לא, זאת עבירת מס.

נטלי תורג'מן: לא, הורשע לפי הסעיפים הספציפיים – 216(ב), 216ב.

גיא גולדמן: מצוינים הסעיפים, ורק במקרה הזה - - -

נטלי תורג'מן: אבל אני רוצה להבהיר שאם יש לי נישום שהורשע וההתיישנות שלו חלה – הרי בתחילת החוק אנחנו מדברים על התיישנויות שחלות בתקופת החירום, נכון?

נטלי תורג'מן: אנחנו לא מדברים עכשיו על כל ההתיישנויות.

נטלי תורג'מן: אם יש לי התיישנות שחלה מה-22 במרץ עד ה-31 במאי או חודשיים אחריה, רק אז אני צריכה להידרש ל-71 ימים האלה.

ינון אזולאי: עד אז מה עשיתם אתו?

ינון אזולאי: כמה זמן היה לכם לטפל בו?

ינון אזולאי: שנה היה לכם לטפל בו.

נטלי תורג'מן: שנה.

נטלי תורג'מן: אנחנו קוראים לנישום שחזר מפלילים, אנחנו צריכים לפתוח רשומות, זה הליך, אנחנו קוראים לו שוב לדיונים, אנחנו צריכים לבדוק מה נעשה, אנחנו לא עושים ככה סתם שומות.

משה גפני: נטלי, למזלנו הורדתם עכשיו את הסעיפים שגיא הוריד, כי לפי מה שהבאתם לנו, אתם דואגים לעצמכם.

משה גפני: זה בסדר, מותר לכם לדאוג לעצמכם.

משה גפני: זה הורדתם חלק, לפחות אתם משקיטים את המצפון שלנו.

נטלי תורג'מן: אני לא יודעת אם לקרוא להוצאת שומות לנישום שהורשע בפלילים דאגה לעצמנו.

משה גפני: הזמנים הם גם שונים.

משה גפני: תדאגו יותר לאזרח.

אלכס קושניר: נטלי, בפסקה הזאת של 147 יש שלוש פסקאות, אז בואו נמקד את ההארכה רק באותו נושא של פלילים ולא בשש שנים.

שגית אפיק: וגם לא בארבע, יש לכם שם גם את הארבע שנים שלא בדקתם שומה עצמית בסעיף 147(א)(3).

שגית אפיק: אומר לך חבר הכנסת: תוותר על (א)(1) ו-(א)(3), תישאר עם (א)(2) שעוסק בפלילים, שאת זה הסברתם.

שגית אפיק: את (א)(3) לא הסברתם לפי דעתי, שזה היה דוח שומה עצמית, נכון?

נטלי תורג'מן: לא, (3) מדבר על הליך שומה שאפשר להפעיל על (2).

נטלי תורג'מן: אם לא הפעלנו את הסמכות שלנו במהלך התקופות המנויות, כלומר ארבע שנים, מותר לנו להפעיל את הסמכות שלנו רק אם יש לנו הרשעה או כופר.

ינון אזולאי: לא הפעלתם אותו ארבע שנים ואתם רוצים עכשיו להפעילו.

ינון אזולאי: אבל ארבע שנים לא הפעלתם אותו, ועכשיו אתם אומרים: אנחנו נלך להפעיל אותו?

ינון אזולאי: גם ככה ברשות המיסים עבדו כל התקופה.

ינון אזולאי: שבועיים לא עבדו.

נטלי תורג'מן: גם אם עבדו, לא יכולנו לעבוד עם עצמנו.

ינון אזולאי: כשאת אומרת לי שיש שנה, אני יכול להוסיף 70 יום – זה לא נראה טוב.

משה גפני: אנחנו מציעים להוריד את הארבע שנים האלה והשש שנים, זה מיותר לגמרי.

שגית אפיק: להישאר רק עם (א)(2), תורידו את (א)(1) ואת (א)(3), יש לך פה שלושה מקרים.

שגית אפיק: תבדוק את זה?

שגית אפיק: תחזור עם תשובה?

גיא גולדמן: כן, אני אבדוק את זה.

לילי אור: 150(א) זה סעיף של הגשת השגה על שומה.

לילי אור: היום יש לנישום 30 ימים מיום המצאת הודעת השומה.

שגית אפיק: אז תאריכו לו את ה-30 ימים ל-70 ימים.

לילי אור: זה קובע את הזמן בו אם לא מושג הסכם ולא מוצא צו, רואים את ההשגה כאילו התקבלה.

לילי אור: היום יש לנו ארבע שנים מתום שנת המס או שנה מיום הגשת ההשגה לפי המאוחר.

שגית אפיק: לנישום יש 30 ימים להגיש, לכם יש ארבע שנים להחליט.

גיא גולדמן: הסברנו את זה.

גיא גולדמן: מה שלא צריך, אנחנו נוציא.

שגית אפיק: כל השאלה בהשגות מעוררת את השאלה של ערעור, כי אחרי השגה יש לנישום זכות לערער, ואנחנו לא יודעים אם תהיה לו הארכה.

שגית אפיק: הערעור בעיניי מקביל לארבע שנים שיש לכם, כי הוא השיג, היו לו 30 ימים, בסדר, הארכתם לו.

שגית אפיק: יש לכם ארבע שנים לקבל החלטה.

שגית אפיק: אתה מאריך לעצמך את הארבע שנים, אבל אתה לא מאריך לו את הערעור?

גיא גולדמן: אבל הארכתי את ההשגה, אז ממילא הוא יוכל לערער על ההשגה הזאת אחר כך.

ינון אזולאי: הערעור נשאר ב-30 יום?

שגית אפיק: כרגע זאת העמדה שנאמרה לנו כאן, שהנושא של הערעורים נעשה באופן רוחבי בתקנות שעת חירום.

שגית אפיק: הם יבדקו את זה, הם יחזרו עם תשובה, אבל נכון לעכשיו אין הארכה לגבי ערעורים.

לילי אור: הסעיף מטפל בהוצאה של שומת ניכויים.

לילי אור: היום יש ארבע שנים להוצאת שומה.

גיא גולדמן: זה אותו דבר - - -

לילי אור: זאת התקופה להשגה על שומת ניכויים.

גיא גולדמן: זה לנישום, שתעמוד לו הארכה.

משה גפני: זה לנישום?

משה גפני: אז עכשיו מוסיפים עוד 70 יום – כל הכבוד לכם...

אלכס קושניר: טוב שלא 70 שעות...

לילי אור: זה הזמן להחזרת עודף מס תשומות למי שהמנהל הורה לבדוק את פנקסיו.

לילי אור: היום יש 90 ימים לביצוע ההחזר.

שגית אפיק: עברנו חוק, עברנו ממס הכנסה למע"מ.

משה גפני: אה, זה מע"מ.

איריס שטרק: שלום.

איריס שטרק: אני רוצה באופן כללי להגיד, שאני חושבת שהמצב הזה מחייב הארכה גורפת של כל דבר שהוא לטובת הנישום.

איריס שטרק: אין סיבה שבעולם, שלא יאריכו בכל התקופה הזאת בצורה גורפת כל מקום שהאזרח רשאי ויכול להגן על עצמו, ולכן אני לא מבינה למה חלק גדול מהסעיפים שביקשת פה - - -

שגית אפיק: איריס, תני לנו דוגמאות איפה רשות המיסים לא כללה בהצעת החוק שלה הארכות לנישום, שלדעתך חיוניות.

איריס שטרק: הדוגמה היא קודם כל לגבי שנת מס מיוחדת.

איריס שטרק: אני לא ראיתי שהאריכו את המועדים בסעיף 145(א)(2) לגבי שנת מס מיוחדת.

איריס שטרק: אני לא ראיתי את כל הנושא של תשומות, הכרה בתשומות לאורך זמן.

שגית אפיק: 145(א)(2) מופיע בהצעת החוק.

איריס שטרק: לא לגבי שנת מס מיוחדת.

איריס שטרק: לא ראיתי האם זה כולל שנת מס מיוחדת.

שגית אפיק: אבל אם מופיע 145(א)(2) זה תופס הכול.

שגית אפיק: איריס, לא כתוב שזה תופס רק עניין מסוים.

נטלי תורג'מן: 145(א)(2) רלוונטי רק לשנת מס מיוחדת, אחרת ההתיישנות חלה בתום שנת המס.

איריס שטרק: אוקי, ובסעיף 145ב(א)(1) לעניין ה-60 יום, לא רק ל-30, אתם הזכרתם רק את 30 יום.

איריס שטרק: האם זה חל גם לגבי 60 יום?

שגית אפיק: לפי ההצעה זה לא חל.

שגית אפיק: גיא, למה זה לא חל?

גיא גולדמן: זה בית משפט.

שגית אפיק: כי זה ערעור, על ערעורים הם יתנו לנו תשובה נפרדת.

שגית אפיק: הלאה, דוגמאות נוספות.

איריס שטרק: אנחנו התייחסנו גם לגבי סעיף 116(א) לחוק מס ערך מוסף לגבי התקופה על חמש שנים.

שגית אפיק: 116 – תרשום לך לתת על זה תשובה.

איריס שטרק: תקנה 24א(ג) לתקנות מס ערך מוסף לעניין שלוש שנים.

איריס שטרק: אני אקרא סעיף, סעיף ושוחחנו עם גיא אתמול.

איריס שטרק: רוב התשובות היו שליליות, אני לא מצליחה להבין את הגישה הזאת.

משה גפני: גיא, למה?

גיא גולדמן: בנושא של חשבונית הארכת מועד לניכוי מס תשומות ממילא יש סמכות של המנהל היום להאריך את האפשרות לנכות מס תשומות, אבל יש מגבלה של חמש שנים.

גיא גולדמן: המנהל לא יכול מעבר לחמש שנים לאפשר ניכוי מס תשומות.

גיא גולדמן: זה נושא מאוד רגיש אצלנו של חשבוניות פיקטיביות.

משה גפני: אבל כל החוק הזה נעשה בגלל המצב המיוחד שאנחנו מצויים בו.

משה גפני: אתה אומר שיש לו סמכות והוא יכול רק חמש שנים – אבל אנחנו רוצים פה לשנות, לאפשר עוד פרק זמן שאנשים יוכלו להתארגן במצב המיוחד שאנחנו נמצאים בו, למה אתם לא יכולים להסכים?

משה גפני: זה נראה כאילו אתם מקובעים.

גיא גולדמן: יש הערות אחרות של נציגי הלשכות שנתייחס אליהן ושאנחנו חושבים שאפשר לקבל.

גיא גולדמן: לגבי ההערה הספציפית הזאת על חשבונית של ניכוי מס תשומות - - -

משה גפני: חוץ מהסיפור הזה של החשבונית, את כל ההערות האחרות אתם מקבלים?

גיא גולדמן: לא כולן, אבל יהיו, יהיו הערות שנקבל.

משה גפני: אז זה לא רק חשבוניות.

איריס שטרק: גיא, תתייחס לסעיפים שאתם לא מקבלים ואולי תסביר לוועדה למה – למה לא לקבל את הבקשות האלה?

איריס שטרק: הן בקשות לגיטימיות לגמרי, שכל מה שהן נותנות זה זכות מינימלית לאזרח.

גיא גולדמן: משיחה שקיימתי הבוקר עם מנהל האגף הרלוונטי, כל ההארכות ניתנות באופן שוטף, אין עם זה שום בעיה.

גיא גולדמן: דיברתי עם מנהל הרשות לפתוח את זה מעבר לחמש שנים מהיום שהוצאה חשבונית, חמש שנים אחרי שהוצאה חשבונית, זה כבר מקיים חשש להתנהלות לא תקינה.

אלכס קושניר: אבל מה עם ההתנהלות שלכם?

אלכס קושניר: אתם על שש שנים מבקשים עוד 60 יום.

משה גפני: אבל זה לא שאתה אומר שמנהל האגף או לא חשוב מי יכול לתת הארכה.

משה גפני: אנחנו פה מרחיבים את ההארכה הזאת בגלל המצב שאנחנו מצויים בו, לא עושים את זה באופן קבוע.

גיא גולדמן: בדיון הקודם אתה ביקשת שנידרש לעמדות של הנציגים ורצית לשמוע את עמדתנו.

גיא גולדמן: זאת עמדתנו.

גיא גולדמן: אנחנו הגענו לכאן עם דילול של חלק גדול מהסעיפים, ולחלק מהדברים אנחנו חושבים שאפשר להיענות.

משה גפני: תגידו על מה כן ועל מה לא.

איריס שטרק: אני רוצה להתייחס גם לעניין של הפיצוי בדרום שפג ב-31 בדצמבר 19', ולא האריכו את התקנות בגלל הנסיבות של הפיצויים בדרום.

איריס שטרק: אני רוצה שזה יהיה כלול פה.

איריס שטרק: אני רוצה לשמוע על מענק פעימה שנייה.

איריס שטרק: עדיין יש הרבה מאוד בעיות גם לגבי ההארכה הזאת, כי אני רואה פה רק את מענק פעימה שלישית.

ירון גינדי: שלום לכולם.

ירון גינדי: מעבר לנושאים שחברתי איריס דיברה עליהם, יש עוד כמה מועדים, שאנחנו חשבנו שראוי גם להאריך.

ירון גינדי: אני סתם אתן דוגמה – כל הנושא הזה של איחוד עוסקים.

ירון גינדי: איחוד עוסקים היו צריכים לדווח ב-30 למרץ בדיוק בתקופת הקורונה, וכמו שהאריכו את כל הדוחות ואת כל הדיווחים, אנחנו חשבנו שצריך גם להאריך את הנושא של דיווח של איחוד עוסקים.

ירון גינדי: דיברנו על זה גם בפעם הקודמת.

ירון גינדי: כל הנושא של תושבות נתקעו פה הרבה ישראלים, שהם תושבי חוץ.

ירון גינדי: גם את זה חשבנו שצריך להאריך.

ירון גינדי: גם דיווחים על רווח הון שהראו בתקופת הקורונה, גם להם צריך להאריך את ה-30 יום.

ירון גינדי: הגשנו כאן רשימה ארוכה של מועדים, שבדיוק כמו שרשות המיסים ביקשה להאריך את החלק שלה, גם אנחנו ביקשנו להאריך – כל הנושא של דיווח על חברות בית, חברות משפחתיות.

ירון גינדי: יש שני נושאים שרשות המיסים אתמול – בשיחות שלי עם ערן יעקב ועם שי אהרונוביץ והיום בבוקר גם עם מירי – הבטיחה לנו להוסיף: תיקון 83 לחוק מיסוי מקרקעין; אם התקופה הסתיימה בתקופת הקורונה, שיאריכו גם אותה ב-71 יום.

ירון גינדי: נאמר לנו שייתנו לנו על זה תגובה היום בוועדה, ואנחנו מאוד מצפים שזה יקרה.

ירון גינדי: תודה רבה.

גיא גולדמן: שני סעיפים שירון דיבר עליהם, לאחד אנחנו מסכימים, למס רכישה שישית לקבלנים שהיו צריכים לבנות תוך 24 חודשים.

גיא גולדמן: אולי אנחנו נביא את מס רכישה בנפרד בתקנות, נתייעץ עם היועצת המשפטית.

משה גפני: דיברנו בישיבה הקודמת שמס רכישה מכניסים בחוק.

גיא גולדמן: לא, לא שחלוף דירות, הם ביקשו דבר נוסף.

שי אהרונוביץ: התקנה בתקנות מס רכישה, ולכן זה בתקנות, שמי שרוכש קרקע שיש עליה תב"ע לבנייה למגורים ותוך שנתיים מוציא היתר בנייה, משלם 6%, ואם תוך שנתיים הוא מוציא היתר בנייה, הוא מקבל 1% בחזרה.

שי אהרונוביץ: זה חוקק ביולי 2013, אז על זה מבחינתנו אין בעיה לתת את ההארכה, רק שזה כרוך בתקנה, כי זה לא בחקיקה הראשית.

גיא גולדמן: נתייעץ עם שגית אם להביא אליכם תקנה בנפרד שתאשרו אותה או לעשות את זה בחוק הזה.

גיא גולדמן: כשהיא תחזור, נתייעץ איתה.

משה גפני: מה עם כל הדברים האחרים שהעלינו?

גיא גולדמן: לגבי נושא התושבות, החוק הזה נועד לטפל בפרוצדורות, לא בדיווחים ובאיחורי תשלומים.

גיא גולדמן: כמו שאמרתי, שתי בקשות שירון העלה – בוודאי לא בנושא של תושבות, שאנחנו גם לא יודעים לטפל במשרדים, לפתוח את עניין התושבות, כמה ימים היה בארץ וכמה ימים לא היה בארץ, לזה אנחנו מתנגדים.

משה גפני: תושבי חו"ל שבאים לארץ שיש להם תשעה חודשים, מה איתם?

משה גפני: לתושבי חו"ל שבאים לפה יש תשעה חודשים עד שהם מתארגנים פה, האם להאריך להם?

גיא גולדמן: אדוני, אנחנו חושבים שזה לא נכון.

גיא גולדמן: עניין הטיסות עוד לא השתנה, זאת הסדרה פיסקלית.

משה גפני: הוא בא לארץ, הוא צריך לקנות, דירה.

גיא גולדמן: מה ההבדל בין המצב עכשיו למצב בעוד חצי שנה?

גיא גולדמן: עדיין אין טיסות, עדיין הוא לא בא לארץ.

משה גפני: מה זה אין טיסות?

משה גפני: אבל הוא הגיע ורוצה להתארגן פה.

גיא גולדמן: לא, אם הוא הגיע, הכול בסדר.

אלכס קושניר: אם הוא הגיע והציוד שלו עדיין שם והוא צריך להביא אותו.

משה גפני: צריך להאריך לו את המועד.

גיא גולדמן: אנחנו חשבנו שבכל הנושא של - - -

משה גפני: אני לא בטוח שחשבתם.

גיא גולדמן: חשבנו, אבל יש דברים אחרים, שחלקם הועלו וחלקם עוד לא עלו, שנוגעים לפעימה הראשונה, לפעימה השנייה.

משה גפני: הארכת מועדים לזכאויות של תושבים חוזרים לפטור ממסים על ייבוא חפצים אישיים.

גיא גולדמן: על ייבוא חפצים או על מס מקרקעין?

גיא גולדמן: על מה אתם מדברים פה?

קריאה: בפיצוי מקרקעין אנחנו נותנים את זה.

אלכס קושניר: מדברים על ייבוא חפצים.

גיא גולדמן: על ייבוא חפצים, צו תעריף המכס?

גיא גולדמן: בצו תעריף המכס אנחנו מטפלים.

גיא גולדמן: זה בטיפול, זה צו שר אוצר, אנחנו נטפל בזה.

משה גפני: אתם רוצים להכניס את זה פה?

משה גפני: לא הבנתי מה זה מטפלים בזה.

גיא גולדמן: נפרסם צו תעריף המכס על הפרט הרלוונטי, נקדם את זה מול שר האוצר, והוא יחתום ויפרסם את ההארכה.

משה גפני: למה לא פה?

גיא גולדמן: כיוון שזה צו מכס.

גיא גולדמן: אנחנו לא הבאנו לפה צווי מכס, תיקונים לצו תעריף המכס.

משה גפני: תיכף נראה, הלאה.

גיא גולדמן: נושא שאיריס לא העלתה וביקשה ממני להעלות זה בקשות להחזר בלו, הארכה להסדר הסולר.

גיא גולדמן: לזה אנחנו נסכים.

גיא גולדמן: היום אתה יכול לבקש תוך שנה מיום רכישת הדלק.

גיא גולדמן: ביקשו מאתנו הארכה, ואת זה אנחנו חושבים שאפשר לתת.

גיא גולדמן: אלה 24 חודשים לקבלנים, הבלו, הפעימה הראשונה והפעימה השנייה שמופיעות בנוסח של הוועדה, אלה בקשות שלהם בסופו של דבר.

גיא גולדמן: אלה הדברים שאנחנו חושבים שאפשר.

אלכס קושניר: וכל השאר לא?

גיא גולדמן: שוב, כל השאר אלה ענייני חשבוניות, עניינים שהם בעייתיים עבורנו, הם פוגעים ביכולת לבקר, הם יוצרים חשיפה מסוימת, ואנחנו גם לא חושבים שיש איתם בעיה.

גיא גולדמן: זאת העמדה שלנו, אנחנו מבינים שיש עמדות אחרות.

גיא גולדמן: יש דברים שאנחנו אומרים שאנחנו מאפשרים.

ינון אזולאי: אני לא יודע אם העלו את הסיפור של המע"מ שמשלמים, יש כאלה שעדיין לא קיבלו את הכסף.

משה גפני: עוד לא הגענו למע"מ, עכשיו אנחנו נתחיל.

יוסי אלישע: תודה רבה, אדוני היושב-ראש.

יוסי אלישע: אני רוצה להצטרף לחלק מהדברים שנאמרו כאן על ידי ירון גינדי ואיריס שטרק.

יוסי אלישע: אני רק אוסיף שאני שמח שתקנה 2 תתוקן ויהיה זיכוי לקבלן, גם יתאפשר לו פרק הזמן הנוסף.

יוסי אלישע: לא שמעתי עדיין מה קורה בעניין מס רכישה ומס שבח למשפרי דיור.

יוסי אלישע: התיקון צריך להתייחס גם למי שרכש - - -

משה גפני: בסדר, קיבלנו את עמדתך, זה יתווסף כאן לחוק.

יוסי אלישע: יופי.

יוסי אלישע: הגיע חבר הכנסת קרעי, שהעביר אתמול בוועדת שרים לחקיקה את הנושא הזה.

יוסי אלישע: בעזרת השם, אנחנו מקבלים את מה שאתה עשית ואנחנו נוסיף את זה פה.

מיקי לוי: אתמול ההצעה של שלמה ושלי עברה בוועדת שרים, זה יקרה.

מיקי לוי: יוסי, זה יקרה.

יוסי אלישע: מצוין, אני מסכים.

משה גפני: אבל כדאי לעשות את זה מהר.

שלמה קרעי: אבל מי שהסתיימה לו התקופה בשני בספטמבר לא מקבל כלום?

מיקי לוי: יוסי, במאי 2021 אנחנו מחברים את שניהם, וזה הרי יידחה.

יוסי אלישע: מיקי, המצב בשוק הוא כזה שאנשים עומדים עכשיו בפני סיום התקופה, אין עוד הוראה ואדם נאלץ לממש את הדירה שלו במינוס של כמה מאות אלפי שקלים.

יוסי אלישע: אלה אנשים שזה כל רכושם, הם משפרי דיור, לא משקיעים.

יוסי אלישע: לזמן יש פה חשיבות מכרעת, הדברים היו צריכים להיעשות אתמול.

יוסי אלישע: האנשים פשוט לא יודעים מה לעשות.

יוסי אלישע: יש להם דירה שהם חייבים למכור, הם לא מוכרים.

משה גפני: יוסי, בסדר, נגיע לסעיף הזה.

יוסי אלישע: ברשותך, אדוני היושב-ראש, לעניין הערעורים, תיכף נגיע לחוק מיסוי מקרקעין ונראה ששם כן מוארכת התקופה לעניין הערעור.

יוסי אלישע: הבעיה שלהם במס הכנסה ובמע"מ היתה שהארכת המועדים אמורה להיקבע בתקנות.

יוסי אלישע: אני חושב שכמו שמביאים את תקנה 2 בחוק מיסוי מקרקעין ומתקנים אותה, צריך להביא גם את התקנות שם ולאפשר הארכה.

יוסי אלישע: צריך לייצר אחידות בין חוק מיסוי מקרקעין לבין מע"מ ומס הכנסה.

יוסי אלישע: אין שום סיבה שהארכת המועד תהיה רק בחוק מיסוי מקרקעין.

משה גפני: תודה רבה.

משה גפני: עורך דין פלקסר, התאחדות בוני הארץ – אתה לא חייב.

קובי פלקסר: אני יודע שאני לא חייב, רק הערה קטנה, מכיוון שכבר התייחסו לדברים שהעליתי בנושא מס הרכישה, אני שמח שהדבר מקבל ביטוי.

קובי פלקסר: אני פשוט חושב שאין שום בעיה לשלב את זה בחקיקה הנוכחית ולא צריך להפריד את זה.

קובי פלקסר: הייתי שמח לשמוע את שגית בעניין הזה, כי תקנות אחרות גם טופלו במסגרת הזאת.

משה גפני: עו"ד פלקסר, אני אמרתי לחבר הכנסת קרעי שאנחנו מתכוונים לשלב את זה בחוק הנוכחי, לא מחכים.

קובי פלקסר: מה שחבר הכנסת קרעי עשה זה בעניין משפרי הדיור, אני מדבר על הנושא של מס הרכישה של תקנה מספר 2 לתקנות מיסוי מקרקעין (שבח ורכישה), של הפחתה של 1%.

משה גפני: כן, סליחה, מאה אחוז.

משה גפני: תודה רבה.

משה גפני: אנחנו נמשיך הלאה.

לילי אור: זו התקופה להחזרת עודף מהתשומות למי שהמנהל הורה לבדוק את פנקסיו.

לילי אור: זו התקופה להחזרת עודף מהתשומות למי שהחלה לגביו חקירה לגבי חשד לביצוע עבירה על חוק מע"מ.

לילי אור: זה הזמן שיש למנהל להחליט בבקשות שונות.

לילי אור: 64(ב) זה התקופה שיש למנהל רשות המיסים להחליט בבקשות שונות שקשורות לרישום של עוסק, בקשה להירשם, לבטל רישום וכיוצא בזה.

לילי אור: אם הוא לא מחליט, רואים את הבקשה כנדחית.

לילי אור: יש כאן 90 יום במצב המשפטי הרגיל.

לילי אור: אנחנו מאריכים את התקופה.

לילי אור: (ד) סעיף 77(ב); סעיף 77(ב) זה הסעיף של הוצאת שומה לפי חוק מע"מ.

לילי אור: סעיף 79(א) ו-(ב) – הסעיף מטפל בתיקון של קביעת מס.

איל לב ארי: לגבי 77, זה קצת מקביל לסיפור של 147(א).

גיא גולדמן: נכון, חלק גדול מהסעיפים פה מקבילים למס הכנסה.

אייל לב ארי: אם תהיה סגירה לגבי 147, אם זה יהיה (א)(2), צריך לעשות גם את ההתאמה פה.

גיא גולדמן: אוקי, טוב.

משה גפני: קרעי, תחליף אותי רגע.

ינון אזולאי: גיא, כשאני מדבר אתך על המע"מ, זה לא פה?

גיא גולדמן: המע"מ פה.

ינון אזולאי: חשבונית מע"מ שאדם מגיש, עכשיו אם הוא מגיש חשבוניות, הוא צריך לשלם אחרי חודשיים את המע"מ לרשות המיסים, נכון?

גיא גולדמן: כן, זאת הגשת דוח.

ינון אזולאי: אני רוצה שיתנו לו את הארכה במקום להגיש את זה בחודש העוקב אחרי חודשיים.

גיא גולדמן: כבר נתנו, המנהל פרסם הודעות במהלך הקורונה, שמועדי דוחות מע"מ נדחו.

גיא גולדמן: היתה דחייה מאוד משמעותית.

ינון אזולאי: לכמה זמן?

גיא גולדמן: חלק לחודשיים וחצי.

ינון אזולאי: זה פותר את ה-70 יום, כי יש אנשים שבכלל לא קיבלו את הכסף.

גיא גולדמן: לא חיכינו עם זה.

גיא גולדמן: פרסמנו במהלך תקופת הקורונה.

ינון אזולאי: אין בעיה, אתה צודק.

ינון אזולאי: אחד שהגיש באפריל, מה קרה?

ינון אזולאי: קנו סחורה לפני פסח – לא משנה, של ביגוד, של הנעלה, של כלי בית – והיו צריכים למכור את זה, אבל מתי מכרו את זה?

ינון אזולאי: בינואר, פברואר לצורך העניין.

ינון אזולאי: הגיעה בדיוק הקורונה, אנשים לא שילמו להם או שחזרו להם הצ'קים.

ינון אזולאי: הוא בינתיים צריך, ובצדק, לשלם לרשות המיסים לפי החוק, אבל מצד שני גם לו אין את הכסף.

ינון אזולאי: תחלקו אותו, תגדילו לו את הפער הזה, את הזמן הזה ותן לו את ה-70 יום האלה.

ינון אזולאי: זה שהוספת לו, עדיין הוא לא קיבל כסף, הוא לא חזר.

גיא גולדמן: אנחנו נתנו תקופה נוספת להגיש דוח.

גיא גולדמן: להגיש דוח, זה אומר גם לשלם את המע"מ.

ינון אזולאי: אני שואל לכמה.

ינון אזולאי: עכשיו קורונה, הוא עדיין לא התחיל לחזור לעבודה.

גיא גולדמן: כל תקופת הקורונה, אם אני זוכר נכון, דוחות נדחו לחודש מאי.

גיא גולדמן: צריך לבדוק את זה, אבל היתה דחייה משמעותית מאוד.

שלמה קרעי: אנשים ששילמו מיסים ואנחנו נותנים להם כאן הארכות, למשל, התוקף של פטור ממס רכישה, מס שבח – מי שכבר שילם באפריל, במאי יקבל החזר על המס שהוא שילם?

גיא גולדמן: אתה שואל לאיזה עניין?

שלמה קרעי: לעניין הארכה, למשל מתקופת פטור שאנחנו מכניסים כאן ממס רכישה ומס שבח.

גיא גולדמן: מס רכישה ומס שבח, אם מישהו פקעה לו התקופה ב-10 במרץ או באחד באפריל והוא לא שילם - - -

שי אהרונוביץ: - - אם הוא שילם כדירה נוספת – תיכף כשנגיע לתיקון הספציפי – והוא ייפול בתיקון הספציפי, בוודאי שאנחנו נחזיר לו את המס, והוא ימכור כמובן את הדירה.

גיא גולדמן: אנחנו לא בטוחים כמה כאלה היו, אבל אם היו - - -

שלמה קרעי: לא, לא היו הרבה, כי אי אפשר היה למכור, זאת הסיבה שאנחנו נותנים את ההארכה.

גיא גולדמן: בוודאי שההארכה פה, יש לה תחולה גורפת, ואם הדין חל על התקופה הזאת, בוודאי שזה יקנה לו זכות לקבל החזר, אם קרה מקרה כזה.

ינון אזולאי: הוא אומר שדחו להם את זה.

ינון אזולאי: אני רוצה לדעת אם זה נותן מענה לאנשים שחזרו במאי או ביוני לעבודה.

ינון אזולאי: היה עידוד תעסוקה לחזור ביוני.

ינון אזולאי: מה קורה אם אותם אנשים?

ינון אזולאי: אין להם כסף, הוא עדיין לא התחיל לעבוד, אין לו כסף.

גיא גולדמן: אנחנו מבינים, אבל גם צריך לשמור על גביית מיסים שוטפת.

ינון אזולאי: אין בעיה, אז מה אתה רוצה שהוא יעשה?

ינון אזולאי: אין לו כסף.

גיא גולדמן: קודם כל, כל מי שאין לו כסף, שיגיש את הדוח.

גיא גולדמן: יש התנהלות מול המשרדים.

גיא גולדמן: מי שיש לו בעיות יכולת, יש דברים לפתור את הדברים האלה.

אלכס קושניר: איזה דרכים?

גיא גולדמן: אי אפשר להכניס פה הוראות שלא גובים מיסים.

ינון אזולאי: לא אמרתי שלא גובים מיסים, ביקשנו דחייה.

ינון אזולאי: ביקשנו דחייה, לא ביקשנו לא לשלם.

מיכל שיר סגמן: גם - - -

גיא גולדמן: ניתנו דחיות גם במע"מ וגם במס הכנסה, דחיות בהגשת הדוח.

מיכל שיר סגמן: ובתום המועד משלמים בבת אחת?

גיא גולדמן: בתום המועד מגישים את הדוח ומשלמים אותו.

מיכל שיר סגמן: בבת אחת?

מיכל שיר סגמן: כלומר, אדם דחה כי לא היה לו כסף, עכשיו יש לו כסף לשלם בבת אחת והוא צריך לקחת עוד הלוואה.

ינון אזולאי: והוא ישלם את כל הארבעה חודשים?

גיא גולדמן: בוודאי, אבל זה הכנסות המדינה.

גיא גולדמן: זה לא הולך לכיס של אף אחד, זה הולך לכיס של הציבור.

מיכל שיר סגמן: אבל אתה צריך להבין שזה מעודד אנשים לעבוד בשחור.

גיא גולדמן: ברגע שנחליט שאנחנו גובים עשירית מסך התקבולים שאמורה המדינה לקבל, יש לזה משמעות אדירה שיצטרכו לשקול אותה, אבל זה לא חלק מהחוק הזה.

גיא גולדמן: אם עכשיו רוצים לא לגבות מיסים ולפרוס, א.

גיא גולדמן: זה לא החוק הזה; ב.

גיא גולדמן: זה לדיונים עם משרד האוצר.

מיכל שיר סגמן: אבל מי שיכול לשלם, ישלם, אף אחד לא מנסה להתחמק.

מיכל שיר סגמן: מי שלא יכול לשלם, אולי צריך לחשוב לא לתת לו חבילה אחת שהוא לא יעמוד בה.

מיכל שיר סגמן: או שאתה בא לקראת, או שאתה לא בא לקראת.

מיכל שיר סגמן: הדחייה הזאת לא נותנת דבר.

גיא גולדמן: לא נעשה בחינת יכולת של מי שיכול ומי שלא יכול.

ינון אזולאי: אבל אתה רואה את המצב במשק.

גיא גולדמן: ברירת המחדל מבחינתנו – אני חושב שזה היחס השוויוני לנושא הזה – היא להניח שכולם לא יכולים, אם יש הוראה כזאת.

גיא גולדמן: אם נתחיל לבדוק כל אדם אם הוא יכול או לא יכול - - -

שלמה קרעי: אבל אתם כן מבקשים כאן בחוק הזה הרבה הארכות לטובת רשות המסים – הארכות בקבלת החלטות.

גיא גולדמן: ויתרנו על הרבה מהן.

גיא גולדמן: בסופו של דבר, נותנים לנישומים עוד ימים להגיש השגה, ולנו עוד כמה ימים – ההנחה היא שעובדי רשות המיסים לא היו במצבת כוח אדם מלאה במשרדים, וההנחה היא שהנישומים היו עם הילדים שלהם בבית, הם לא יכולים להתחיל להגיש השגות.

גיא גולדמן: תקנות החירום שמוארכות בחוק הזה נועדו לתת לדבר הזה מענה, לתת לאנשים זמן להתארגן.

גיא גולדמן: אנחנו לא יכולנו לנהל הליכים מול נישומים; הנישומים לא יכולים היו להגיש לנו מכתבים, וזה הדבר שהחוק הזה בא לתת לו מענה.

אלכס קושניר: במקום כל ההסבר הזה וכל הניירות האלה, בואו נעשה שורה אחת שפשוט מקפיאה את תקופת הקורונה לכולם, פעם אחת לכולם, ואז אתה פותר את כל הבעיות.

גיא גולדמן: יש עשרות, מאות - - - אנחנו לא יודעים להגיד, ואנחנו לא יודעים אם המשרדים יודעים לעבוד, הם אומרים שכל תקופה מוארכת.

אלכס קושניר: תקופת הקורונה לא נחשבת לעניין המס.

שלמה קרעי: מי שלמשל רצה להקפיא, לבטל את המקדמות שלו, יכול היה לבטל את המקדמות שלו, נכון?

גיא גולדמן: לנו היה יותר קל לעשות את מה שאתה מבקש – במקום לשבת שבועות ולנסח את התקופות, לכתוב שכל תקופה תוארך.

גיא גולדמן: אנחנו בזבזנו הרבה שעות עבודה, אבל ההנחה והעמדה המקצועית היתה שזה דבר לא נכון לעשות, כי הוא יוצר חשיפות ובגלל שאנחנו לא יודעים מה מוארך ולא רוצים לדחות דברים שיש להם היבטים פיסקליים.

גיא גולדמן: מועדי דיווח טופלו בנפרד.

גיא גולדמן: הדבר הנכון לעשות הוא לטפל בכל אירוע בנפרד.

גיא גולדמן: יכולת גם לשמוע את נציגי הלשכות, שהיו להם הערות מאוד קונקרטיות.

גיא גולדמן: נכון, הם אמרו שהיה נחמד אם כל תקופה היתה מוארכת.

גיא גולדמן: בסופו של דבר הם אמרו: מה שחשוב לנו זה 24 חודש לקבלנים.

אלכס קושניר: כי זה כבר הרע במיעוטו, זה ה-second best.

גיא גולדמן: אז חבל שקראנו את הכול - - -

שלמה קרעי: אנחנו ממשיכים בהקראה.

ינון אזולאי: גיא, לצערי אנחנו לא במקום שאלכס וכולנו היינו רוצים, אבל לפחות אנחנו מביאים את העמדה השנייה, העמדה של אותו בעל עסק שאומר לך: אתה אומר לו היום שיכול להיות שיגיע מצב שבחודש אוגוסט הוא ישלם עבור ארבעה חודשים יחד, כי בחודש אפריל, מאי, יוני הוא לא עבד.

ינון אזולאי: לפני פסח הוא הוציא חשבוניות, הוא אמור לשלם ארבעה חודשים יחד.

ינון אזולאי: הוא אומר לך: אין לי כסף, עוד לא התחלתי לעבוד, אני יודע שאתה מבין, אבל מה אתה רוצה שהוא יעשה?

ינון אזולאי: שהוא ילך לבנק לקחת הלוואה?

גיא גולדמן: זה כסף שלך גם, זה כסף של כל אחד מאתנו.

מיכל שיר סגמן: אחלה, תפצלו את זה לתשלומים.

גיא גולדמן: אנחנו מבינים, אבל יש לזה משמעויות.

מיכל שיר סגמן: אם אין לו כסף, הוא לא ישלם – ואת הכסף הזה אתה לא תראה, אתה לא תראה; או שאתה מעודד את הבן אדם לעבוד בשחור ולהסתיר הכנסות מהמדינה, כי אין לו, לא כי הוא רוצה להיות עבריין.

שלמה קרעי: מי שמגיע בבקשה לפריסת תשלומים ומראה שיש לו בעיה.

גיא גולדמן: חוק למחיקת חובות והסדרת תשלומים זה לא החוק שלנו.

מיכל שיר סגמן: תשלומים, לא מחיקת חובות.

גיא גולדמן: זה לא החוק שלנו, וצריך להבין את המשמעויות של זה.

שלמה קרעי: גיא, אני רוצה לשאול לגבי מה שינון אומר.

שלמה קרעי: ינון מדבר על תשלום של ארבעה חודשים.

שלמה קרעי: אני מנסה להבין, אדם לא בא לשלם עכשיו ביוני, כי הרי העסק היה סגור.

שלמה קרעי: איזה מצטבר של ארבעה חודשים יש לו?

שלמה קרעי: הוא משלם את החודש שהוא לא שילם.

ינון אזולאי: גם אם הוא לא מכר סחורה, הוא לפני פסח הוציא חשבוניות ולא קיבל כסף.

ינון אזולאי: אני מכיר אנשים שפנו ולא קיבלו כסף.

ינון אזולאי: הוא חזר לצורך העניין לעבוד במאי.

ינון אזולאי: במאי, כולם יודעים שגם מי שיש לו חנות בגדים או חנות כלים - - -

שלמה קרעי: זה ברור, ברור שזה לא מספיק, אבל לא מדובר כאן על ארבעה חודשים שהצטברו, מדובר על אותו חודש.

ינון אזולאי: אין בעיה, עשו לו דחייה של חודשיים.

ינון אזולאי: הוא מגיע בחודש מאי, מכר קצת, מכר עוד קצת ביוני.

ינון אזולאי: אומרים לו עכשיו: עשינו לך את הדחייה, אתה צריך לשלם את הארבעה חודשים האלה, כי כבר דחו לו דחייה אחת ולא דוחים כבר דחייה שנייה.

ינון אזולאי: אם יעשו לו דחייה, הוא ייתקע.

ינון אזולאי: תגיד לו: אני אחלק לך את זה ללא ריבית, לא יודע מה תעשו לו, אבל אתה לא יכול להגיד לו שאתה לא מבין את זה, כי יש מדינה שצריכה להתנהל.

ינון אזולאי: אני מסכים אתך, לכן אנחנו עושים הארכת מועדים אחרים, אבל לפחות קצת חשיבה על אותו אדם, שאולי לא קיבל את הכסף על זה.

ינון אזולאי: אתם צריכים להבין שאדם עם סחורה, נתן את הסחורה, ביקש מהלקוח: תחזיר לי את הסחורה שתוכל להזדכות על זה, אומרים לו: אדוני, תעזוב לי את הסחורה - - -

גיא גולדמן: כבר אמר מנהל הרשות, שבתקופת הקורונה יש לנו מדיניות מכילה בעניינים האלה.

גיא גולדמן: אם זכרוני לא מטעה אותי, אפילו היינו יעילים בהחזרים שנתנו.

גיא גולדמן: נתנו במכה, בלי הביקורת שאנחנו צריכים לעשות להתמודד עם חשבוניות פיקטיביות.

גיא גולדמן: אנחנו שחררנו שם, וגם יגיע לכם חוק של החזר מקדמות ששולמו.

גיא גולדמן: בדרך כלל המקדמות האלה מוחזרות רק בתום שנת המס.

גיא גולדמן: אנחנו נחזיר אותן עכשיו בזמן אמת.

שלמה קרעי: אבל דיברנו על זה כבר לפני שלושה חודשים.

שלמה קרעי: עוד לא חזרו אליהם המקדמות?

גיא גולדמן: אז אני אומר שאנחנו נביא את זה.

שלמה קרעי: לא אמרתם לנו אז שצריך חוק, אמרתם במפורש – אפשר לראות את הדיונים – שאתם מחזירים את המקדמות ששולמו ביתר.

גיא גולדמן: אז אנחנו נביא.

מיקי לוי: למרות שזאת תכנית החיסכון הכי טובה עכשיו.

מיקי לוי: אם היית אומר לי מקדמות, הייתי שם מיליון שקל.

מיקי לוי: גם הכסף מובטח וגם תשואה ראויה.

שלמה קרעי: אבל מיקי, אמרו לנו שהם מחזירים, לא אמרו שצריך חוק.

מיקי לוי: כן, ביקשנו להחזיר ולא לחכות לשנת המס שלאחר מכן.

מיקי לוי: אבל אני אומר לך כאיש מקצוע, אם היו שואלים אותי, הייתי אומר - - -

גיא גולדמן: התשובה שלי כן וכן.

שלמה קרעי: אנשים נחנקו חודשיים, חשבנו שהסיפור הזה כבר נגמר.

מיקי לוי: זאת תכנית החיסכון הכי בטוחה היום, הכי בטוחה, וגם אחלה תשואה.

משה גפני: ממשיכים, בבקשה משרד המשפטים.

ליהי קושניר גנוסר: אדוני, אני אשמח להתייחס לנושא העיצומים הכספיים ולקנסות.

ליהי קושניר גנוסר: לגבי העיצומים הכספיים, משרד המשפטים יזם תקנות שעת חירום להארכת מועדים.

ליהי קושניר גנוסר: בהיותם תקנות, היתה גם הארכת מועדים בנוגע לעיצומים כספיים, גם של רשות המיסים.

ליהי קושניר גנוסר: התקנות פקעו ב-25 ביוני.

ליהי קושניר גנוסר: יש כרגע הצעת חוק להארכת מועדים.

ליהי קושניר גנוסר: שם אין פרק של עיצומים כספיים, זאת אומרת שההארכה פקעה בעצם ב-25 ביוני.

משה גפני: את הבעיה אנחנו יודעים, אנחנו מדברים על הפתרון.

ליהי קושניר גנוסר: אז אתם יודעים שגם לגבי הקנסות, היה תקש"ח שיזמנו שהוארכו עד ה-14 במאי.

ליהי קושניר גנוסר: יש הצעת חוק חדשה, שכרגע נמצאת לפני קריאה ראשונה, עדיין לא עברה קריאה ראשונה, והיא מאריכה גם עד אמצע יולי.

ליהי קושניר גנוסר: אנחנו לא מצאנו לנכון להאריך את שני הנושאים מעבר למה שמצאנו, משום שמדובר פה בתשלומים שבסופו של דבר משולמים בגין הפרה של החוק.

ליהי קושניר גנוסר: לכן אלה המועדים שנקבעו, אלה ההארכות שניתנו.

ינון אזולאי: כלומר, את אומרת שבגין הפרה של החוק, אני לא יכולה לעזור לאדם לעשות - - -

ליהי קושניר גנוסר: לא, אני אומרת שיתנו הארכות - - -

ינון אזולאי: אבל ההארכות שניתנו הן לא רלוונטיות, כי הן היו עדיין בתוך הקורונה.

משה גפני: ינון, אני לא הבנתי, אנחנו יכולים להוסיף את זה בחוק מבחינתכם?

משה גפני: אנחנו בעיצומה של הקורונה.

שלמה קרעי: היא אומרת שאין לה בעיה, רק הבעיה היא שזה לא היה ראוי.

שלמה קרעי: אין לה בעיה, אתה יכול להוסיף, עליי...

ליהי קושניר גנוסר: יכול להיות שלא הבנתי נכון את השאלה.

משה גפני: אדם הגיע והמציאות היא שהוא נמצא עכשיו בעיצומה של הקורונה – לדחות את זה, כמו שאנחנו דוחים דברים אחרים.

ליהי קושניר גנוסר: לגבי ההארכה הכללית של העיצומים הכספיים, שם גם הוארכו העיצומים הכספיים - - -

משה גפני: יש בעיה אם אנחנו מוסיפים את זה בחוק?

ליהי קושניר גנוסר: אני צריכה לברר את זה.

שגית אפיק: תגידי לי אם אני מבינה אותך נכון.

שגית אפיק: אני מבינה שיש הצעת חוק להאריך את המועדים של עיצומים כספיים באופן כללי ביחס לכל העיצומים הכספיים.

ליהי קושניר גנוסר: התקש"ח התעסקו גם בעיצומים הכספיים, בכל העיצומים הכספיים, ואנחנו דרשנו גם מרשות המיסים להכניס עיצומים כספיים שלהם.

ליהי קושניר גנוסר: התקש"ח פקעו ב-25 ביוני.

ליהי קושניר גנוסר: כרגע בהצעת החוק להארכת מועדים אין פרק של עיצומים כספיים - - -

שגית אפיק: אז אין הארכה של עיצומים כספיים.

ליהי קושניר גנוסר: נכון.

שגית אפיק: זאת אומרת שאם הוועדה רוצה להכניס, אנחנו צריכים לעשות את זה בהידברות אתכם, כי הצעת החוק שבפנינו היא הצעת חוק ממשלתית.

שגית אפיק: עכשיו אתה פונה בשאלה לגיא ולמשרד המשפטים.

משה גפני: אבל כבר פניתי בשאלה, אנחנו מוסיפים את זה, יש לכם בעיה?

גיא גולדמן: האמת, את אותן שאלות שאתם מפנים, הפניתי למשרד המשפטים.

משה גפני: אבל עם כל הכבוד, אני עברתי פריימריז, אתה לא.

משה גפני: אני עברתי פריימריז, אני נבחר ציבור.

שגית אפיק: זאת אומרת, רשות המיסים מסכימה שהעיצומים הכספיים יוארכו?

משה גפני: שגית, אני לא מסכים לדיאלוג הזה.

משה גפני: מבחינתי, צריך להוסיף את העניין הזה עם כל הפרוצדורה שבין רשות המסים לבין משרד המשפטים.

משה גפני: עם כל הכבוד, אם משרד המשפטים היה אומר שזה בניגוד לחוק ואסור לעשות את זה וכל מה שנלווה לעניין, בסדר, הייתי מרים ידיים, אבל היא לא אומרת את זה.

משה גפני: היא אומרת בכנות את המציאות כמות שהיא.

משה גפני: אני חושב שצריך להוסיף את זה פה.

משה גפני: אנחנו חוסכים זמן, אנחנו מתפללים שכשזה יהיה בפועל, כבר לא תהיה קורונה, אבל עכשיו אנחנו בעיצומו של גל קשה.

שגית אפיק: אבל זה לא בדיוק מה שהיא אמרה.

שגית אפיק: היא אמרה שהם בחנו את זה והחליטו שלא להכניס עיצומים כספיים בהצעת החוק.

משה גפני: הם עושים חוק.

ליהי קושניר גנוסר: זה לא נבחן באופן פרטני לגבי רשות המיסים, אלא באופן כללי לגבי עיצומים כספיים.

ליהי קושניר גנוסר: אנחנו רק ביקשנו להוסיף את העיצומים הכספיים - - -

ינון אזולאי: זה גם היה בתקנות לשעת חירום.

ליהי קושניר גנוסר: כן.

משה גפני: זה היה בתקש"ח.

שגית אפיק: אז אתם מבקשים להכניס את הארכת העיצומים הכספיים להצעה הזאת, בסדר.

משה גפני: בדיוק.

משה גפני: הלאה – גיא, אתה אתנו היום.

משה גפני: ..

גיא גולדמן: תמיד אתכם...

משה גפני: תמיד אתנו, זה נכון, האמת היא שתמיד...

גיא גולדמן: חוץ מהעניין של ראש הממשלה, שזה לא קשור לרשות המיסים.

גיא גולדמן: ..

לילי אור: 82(א) זה המועד להגשת השגה לפי חוק מע"מ.

לילי אור: היום יש לנישום 30 יום מהמצאת השומה.

לילי אור: 82(ד) קובע שיש למנהל שנה לתת החלטה בהשגה, אחרת רואים את ההשגה כאילו התקבלה.

לילי אור: את שני המועדים האלה אנחנו מבקשים להאריך בהצעת החוק.

לילי אור: סעיף 95(ב) קובע את המועד להגשת ערר על החלטת מנהל בנוגע להטלת קנס בשל אי ניהול פנקסים.

משה גפני: מה זה בסעיף (ז) "למעט ערעור על החלטת המנהל"?

שגית אפיק: לגבי ערעור אין הארכה.

לילי אור: (ח) סעיף 106(ב)(2); מטפל בגביית חוב מס מצד ג'.

גיא גולדמן: אדוני, גם על זה נוותר, כמו שעשינו עם מס הכנסה.

גיא גולדמן: זו הוראה מחמירה בתחום הגבייה, אפשר לוותר עליה מבחינתנו.

משה גפני: נמחק.

משה גפני: אמרתי לכם שגיא אתנו...

לילי אור: זה המועדים להגשת ערר על החלטה לאסור הוצאת חשבונית.

אלכס קושניר: יש לי כמה שאלות לגבי חוק המע"מ.

אלכס קושניר: מה עמדתכם לגבי פסקה 38(א)?

גיא גולדמן: תקופה לניכוי מס תשומות – אמרנו שחשבונית אפשר לנכות תוך חצי שנה.

גיא גולדמן: משרד מע"מ יכול להאריך את התקופה, אם חייב במס מבקש את זה.

גיא גולדמן: ההארכות האלה ניתנות באופן שוטף, אבל יש הגבלה שיותר מחמש שנים אי אפשר לתת.

אלכס קושניר: אבל אנחנו פה נמצאים בתקופה של - - -

גיא גולדמן: אנחנו מבינים, אבל - - -

אלכס קושניר: תכניסו את הסעיף הזה פנימה וזהו.

גיא גולדמן: אז אמרנו חמש שנים לחשבונית בתחום שהוא מבחינתנו - - -

אלכס קושניר: אבל הרגע הארכתם לעצמכם בכל מיני מצבים בשש שנים ובארבע שנים ב-70 יום.

אלכס קושניר: שם זה חשוב ופה זה לא חשוב?

משה גפני: קושניר, הוא הסביר את זה, הוא הסביר את ההבדלים.

גיא גולדמן: הכנסנו הרבה מאוד שינויים בהצעה הזאת.

גיא גולדמן: חשבוניות זה נושא שיש לנו לגביו חשיפה.

גיא גולדמן: יש בעיה קשה של חשבוניות פיקטיביות.

גיא גולדמן: אגב, הפעילות הזאת לא נחה בקורונה.

גיא גולדמן: צריך לשמור על יכולת ביקורת לאנשי מע"מ להצליח לבקר את החשבוניות האלה, לראות אם ניכוי מס תשומות נעשה כדין או לא.

גיא גולדמן: מה זה חשבונית פיקטיבית?

גיא גולדמן: זאת חשבונית שאדם מצהיר - - -

אלכס קושניר: זאת אומרת שנקודת המוצא שלך שאתה הופך את כולם לעבריינים.

גיא גולדמן: לא לא, ממש לא, אבל חמש שנים זאת תקופה - - -

אלכס קושניר: אבל אני יכול להגיד לך באותה מידה על כל מיני דברים שאתה הכנסת, ששש שנים זאת תקופה, ואתה שם מוסיף 70 יום ופה לא, אני לא מבין את זה.

גיא גולדמן: רכשת טובין או שירות, למה שתבקש החזר לגבי החשבונית הזאת אחרי יותר מחמש שנים?

גיא גולדמן: הגבילו את זה בחצי שנה.

אלכס קושניר: היה לך זמן לבדוק אותי שש שנים, למה אתה מבקש 70 יום?

גיא גולדמן: לא, בחשבונית, אני לא בדוח, אני לא בשומה.

אלכס קושניר: זה לא משנה.

אלכס קושניר: העניין הוא שוויוניות, אם לך חשוב שש שנים וארבע שנים, גם לאזרח לפעמים חמש שנים חשוב.

גיא גולדמן: אני מקבל את ההערה, בגלל זה הורדנו פה שורה של סעיפים.

אלכס קושניר: אבל עדיין חלק השארתם.

משה גפני: גיא, תחשוב על זה.

אלכס קושניר: אותו דבר לגבי 116(א).

גיא גולדמן: זה אותו נושא.

גיא גולדמן: 116(א) הוא בשביל ה-38, אני מכיר את הבקשה.

אלכס קושניר: נכון, ו-71א.

משה גפני: יש מישהו מבין האורחים בזום שרוצה להעיר לגבי נושא המע"מ?

משה גפני: לא.

אלכס קושניר: 71א לא הכניסו פנימה.

משה גפני: הכניסו.

אלכס קושניר: לא.

ירון גינדי: אני מבין שבנושא של חמש שנים, קודם כל זה מה שהחוק נתן, אבל אנחנו מדברים רגע על החצי שנה.

ירון גינדי: הנושא של חצי שנה הוא כן קריטי, כי בתקופת המע"מ נעשו ביקורות.

ירון גינדי: כתוצאה מהביקורת, כתוצאה מזה שהגשנו דוחות, ראינו שחסרות חשבוניות, ביקשנו את החשבוניות האלה.

ירון גינדי: היו עסקים סגורים, שאמרו לנו: אנחנו לא יכולים להנפיק לכם את החשבוניות - - -

משה גפני: ירון, הבנתי, אתה שומע מה שהוא אומר?

גיא גולדמן: אני שומע, ואני דיברתי עם מנהל הרשות.

גיא גולדמן: אני אומר לך שבשורה של נושאים, אנחנו מסכימים לשינויים, כולל הסדר הסולר והחזר בלו, שהיתה לנו עמדה אחרת.

משה גפני: אתם מסכימים למה שירון העלה עכשיו?

גיא גולדמן: לא, יש הארכות שוטפות שהמשרדים נותנים היום, וזה נושא שאנחנו לא יכולים - - -

גיא גולדמן: - - - למשרד מע"מ יש סמכות, והוא נותן את ההארכות האלה.

גיא גולדמן: זאת אומרת, אין מגבלה של חצי שנה.

משה גפני: אנחנו לא סומכים על זה.

ירון גינדי: אנחנו לא רוצים להיות תלויים במנהל מע"מ כזה או אחר.

משה גפני: בדיוק.

גיא גולדמן: אז תקבלו את העמדה שלנו.

ירון גינדי: אנחנו רוצים להיות תלויים בכנסת ישראל, במה שהכנסת קבעה, אנחנו לא רוצים טובות.

ירון גינדי: אנחנו רוצים שבדין תהיה לנו האפשרות לקבל את ההארכה הזאת.

משה גפני: גיא, הרבה פעמים יש תשובה כזאת, לפעמים אתה לא שם לב, אנחנו אפילו מתרגזים ממנה – שהוא יאריך ויאריך.

משה גפני: אנחנו יודעים על הרבה מקרים שלא האריכו.

משה גפני: למה להיות תלוי בזה?

משה גפני: למה לא לעשות את זה בתוך העניין?

גיא גולדמן: אם למישהו לא האריכו, אולי היתה סיבה.

אלכס קושניר: אתה מסכים אתי שהפעילות העסקית נעצרה לחודשיים?

גיא גולדמן: אני מסכים.

אלכס קושניר: יופי.

אלכס קושניר: יכול להיות מצב שדווקא החשבונית שאותה היו צריכים להגיש - - -

משה גפני: אוקי, נדבר על זה.

אלכס קושניר: אדוני, מתי מגישים הסתייגויות לדבר הזה?

משה גפני: אין הסתייגויות.

אלכס קושניר: מה זה אין?

אלכס קושניר: בטח שיש.

משה גפני: רגע, זה חוק.

ירון גינדי: כבוד הרב, גם על הדיווח של האיחוד עוסקים הוא לא ענה לנו.

גיא גולדמן: אנחנו לא הארכנו בחוק הזה דוחות, דיווח של איחוד עוסקים.

גיא גולדמן: ראית פה דוח שהארכנו את המועד שלו?

גיא גולדמן: למה דווקא איחוד עוסקים?

ירון גינדי: אבל איחוד עוסקים שהיה צריך לדווח ב-30 במרץ, כי זה 90 יום מתום שנת המס, ולא היו בכלל בעסק עובדים ולא היו מנהלי חשבונות וכולנו היינו עסוקים בקורונה, איפה הבעיה לתת עוד 71 יום, כדי שאנשים לא יהיו עבריינים?

ירון גינדי: כדי שהם יעמדו בחוק?

ירון גינדי: כנ"ל לגבי שאר הדברים שדיברנו עליהם כאן, אני פשוט לא רציתי להאריך ולקחת את זמן הוועדה, אבל זה דבר שהוא טריוויאלי, זה בתקופת הקורונה.

גיא גולדמן: לא הכנסנו פה הארכות מועדים לדוחות - - -

שגית אפיק: אני מסכימה שלדוחות לא נכנסתם, אבל מה שהוא אומר על איחוד עוסקים, שיש לו מועד ספציפי של ה-30 במרץ, נראה לי שזה משהו שאתם בהחלט יכולים לשקול אותו, גיא.

שגית אפיק: אני מבינה, לא נכנסתם כאן לדוחות, בסדר, הוועדה לא התווכחה אתכם על זה עד לרגע זה - - -

גיא גולדמן: אני אברר עם מנהל הרשות את העניין הזה.

גיא גולדמן: הרי הוארכו דוחות מע"מ התקופתיים באמצעות פרסום של הודעת המנהל.

שגית אפיק: בכמה זמן הארכתם?

גיא גולדמן: חודשיים, דוחות פברואר, בזמן הקורונה נתנו את זה בשוטף.

גיא גולדמן: אם עמדת המנהל תהיה שאפשר לתת את זה, אני חושב שהוא ירצה לפרסם - - -

משה גפני: גיא, תן לנו תשובה.

משה גפני: תהיו יותר - -

גיא גולדמן: - - אדוני, אמרת שהיום אני אתכם.

שגית אפיק: אבל גיא, אני לא מצליחה להבין מה ההבדל בין זה שהמנהל יאשר את הדחייה בדיעבד – כי הרי לא אישרתם את זה, הרי ב-31 במרץ ובאחד באפריל לא אישרתם דחייה לדוח איחוד עוסקים – לבין זה שעכשיו אנחנו נכניס את זה כאן לחוק, כי זה עלה במסגרת התיקונים.

גיא גולדמן: - - -

שגית אפיק: אז תבדוק את זה ותחזור אלינו.

ינון אזולאי: למע"מ הוא לא מאשר להאריך את זה.

שגית אפיק: לגבי החשבונית.

ינון אזולאי: חשבונית – הוא טוען שכבר נתנו הארכה.

ינון אזולאי: מתי נתנו את ההארכה?

ינון אזולאי: בחודש אפריל ובחודש מאי, כשאנשים עדיין לא היו בעבודה.

ינון אזולאי: זה לא מקובל.

שגית אפיק: עד מתי נתתם את ההארכה ביחס לחשבונית?

גיא גולדמן: אפשר להאריך מעבר לחצי שנה.

ינון אזולאי: לא, אני מדבר על חשבונית מע"מ שהארכתם, אמרתם שהארכתם אותה בחודשיים.

גיא גולדמן: לא, זה הדוח התקופתי.

גיא גולדמן: אנחנו לא רשאים להאריך מועדים לחשבוניות, אנחנו רשאים להאריך מועדים לדוחות.

ינון אזולאי: אולי גברתי לא היתה פה.

ינון אזולאי: אני הסברתי לו שיש אנשים שנתנו סחורה ולא היה להם במה לשלם את המע"מ הזה, זה דוח שכל חודשיים מגישים.

ינון אזולאי: אז הוא אומר: נתנו להם ארכה של חודשיים.

ינון אזולאי: אבל הארכה של חודשיים לא הכניסה להם כסף, היא הכניסה אותם לבור יותר גדול, כי בינתיים הם חילקו סחורה ולא קיבלו עליה כסף.

ינון אזולאי: ביקשתי שיפרסו להם את זה או שיעשו להם דחייה בתשלום, דחייה של פעמיים או של פעם אחת לשלושה חודשים, כדי שלא יהיה להם איזשהו צוואר בקבוק.

מיקי לוי: אבל אתה הופך את היוצרות, כי הוא מקבל סחורה.

גיא גולדמן: אדוני, בוא נסכם שאני אבדוק ואני אחזיר לכם תשובה על איחוד עוסקים ולגבי חובות אבודים, שזה נושא שעלה פה לפני חצי דקה.

גיא גולדמן: לגבי שני הנושאים האלה אני אחזיר לכם תשובה.

יוסי אלישע: שני דברים לעניין מע"מ.

יוסי אלישע: אדוני היושב-ראש, סעיף 77 – בדומה למה שעשינו בסעיף 147 בפקודת מס הכנסה, יש להם חמש שנים להוציא שומה – כפי שסוכם בפקודת מס הכנסה, זה יהיה רק במקרה של הרשעה וכדומה, ולא במקרה הרגיל, היה להם מספיק זמן לתקן או להוציא שומה.

יוסי אלישע: לגבי ניכוי תשומות, אני רוצה להצטרף למה שירון אמר וצריך לחדד, שלמנהל יש סמכות להאריך כל מועד.

יוסי אלישע: לכאורה, אנחנו לא צריכים את החקיקה הזאת, אם אנחנו צריכים ללכת למנהל בכל פעם.

יוסי אלישע: למנהל יש סמכות להאריך כל מועד.

יוסי אלישע: ברור שהשישה חודשים האלה שיש לנו בדין, אותם צריך להאריך, לפני שפונים למנהל לבקש ארכה.

משה גפני: נכון, תודה.

שגית אפיק: גיא, 77(ב)?

גיא גולדמן: אנחנו חושבים שזה לא אותו דין כמו מס הכנסה, כיוון שהחמש שנים האלה יכולות לפקוע באמצע השנה, ולכן זה רלוונטי.

גיא גולדמן: אני לא מקבל את זה שזה עניין דרמטי שצריך לנעול על החמש שנים ולא לתת את החודשיים.

גיא גולדמן: זה מבחינתנו בהסדרת הליבה כמו לתת לנישום זכות להשיג.

גיא גולדמן: נשמע שחמש שנים זאת תקופה ארוכה, אבל אל תשכחו שהביקורת במע"מ היא פחות מאחוז, זאת אומרת: אתה כבר בא אל מישהו, אתה צריך את ה-70 יום האלה.

גיא גולדמן: זה יכול להיות הרבה כסף וזה יכול להיות הפרות.

אלכס קושניר: תגיד את אותו משפט שאמרת לגבי הנושא הקודם.

אלכס קושניר: אמרת שחמש שנים זה נשמע תקופה ארוכה, אבל לפעמים החודשיים הם קריטיים – זה בדיוק אותו משפט אחד לאחד.

גיא גולדמן: אבל אחד מייצר חשיפה ואחד לא, ויש דברים שנבחן.

אלכס קושניר: מייצרים חשיפה אולי מבחינתך לא, אבל מבחינת האזרח כן.

שגית אפיק: אז דוח איחוד עוסקים אתה תבחן וחובות אבודים שהעלה חבר הכנסת ינון אזולאי אתם תבדקו.

שגית אפיק: תחזרו עם תשובה.

לפקודת המכס: סעיף 190 לפקודה קובע את הזמן בו הבעלים של משהו שנתפס רשאי למסור הודעה לגובה המכס לפיה הוא תובע את התפוס.

לפקודת המכס: היום יש לו חודש מיום התפיסה להגיש הודעה כזאת, מאריכים לו את התקופה.

לפקודת המכס: סעיף 192(א)(1) לפקודת המכס זה הזמן בו בעל טובין נדרש להגיש תובענה להחזרת התפוס.

לפקודת המכס: היום יש לו חודשיים מיום ההודעה, אנחנו מאריכים – שוב, לאזרח שנתפס – את התקופה להגיש את התובענה.

לפקודת המכס: (4) בתקנות המכס (חישוב ערכם של טובין שיובאו לשימוש עצמי), התשס"ז–2006‏ – תקנות 4 ו-־5.

לפקודת המכס: התקנות האלה קובעות את המועדים להגיש ערר לגבי הארכה שנעשתה.

לפקודת המכס: היום יש 30 יום, מיום שניתנה הודעה למייבא –התקופה הזאת תוארך.

שיר שפר: בחוק הזה אנחנו מתקנים פה תקנות.

שגית אפיק: אנחנו לא מתקנים בחקיקה תקנות.

גיא גולדמן: אנחנו נבדוק אפשרות גם בעניין מס רכישה שהזכרנו קודם להביא את התקנות בנפרד.

גיא גולדמן: אמרנו שנתייעץ עם היועצת המשפטית בעניין הזה, האם לעשות את זה בחוק.

שיר שפר: זה לגבי תקנות מס רכישה, אבל יש פה גם תקנות מכס ובהמשך - - -

שגית אפיק: אתם מתקנים את תקנות המכס.

גיא גולדמן: אגב, גם חובות אבודים אותו עניין.

משה גפני: שגית, לא הבנתי.

שגית אפיק: אפשר לתקן את הסעיף המסמיך.

גיא גולדמן: לא לא, או בחקיקה – או בתקנות.

שגית אפיק: בחקיקה ראשית לא מתקנים תקנות, זה לא דבר שנהוג לעשות.

שגית אפיק: אפשר לתקן את הסעיף שמסמיך להתקין את התקנות.

שגית אפיק: זה עלה כאן בשלושה נושאים: נושא אחד שהעלתה נדמה לי התאחדות הקבלנים של מס רכישה לקרקע פרטית.

משה גפני: כן, עו"ד פלקסר העלה את זה.

שגית אפיק: זה נושא אחד, הוא נמצא בתקנות.

שגית אפיק: הנושא השני זה החובות האבודים, שהעלה חבר הכנסת ינון אזולאי, שנמצא פה בתקנות, ואת זה דווקא אני חושבת שאפשר לתקן בסעיף המסמיך בחקיקה, זה קצת שונה משתי התקנות האלה.

שגית אפיק: הנושא השלישי תקנות המכס שמופיעות כאן, והם מבקשים להאריך את המועדים שלהן בחקיקה.

שגית אפיק: אומר גיא שהוא יבחן את שלושת המקרים.

שגית אפיק: יכול להיות שבסופו של דבר הוא יביא תקנות לוועדה להארכת מועדים בתקנות עצמן.

משה גפני: אבל תקנות יכולות לקחת עוד הרבה זמן.

גיא גולדמן: אדוני, נשתדל לעבוד מהר.

משה גפני: בגלל שאנחנו נמצאים בתקופה קשה.

גיא גולדמן: אני מסכים אתך.

משה גפני: כמה זמן זה ייקח?

גיא גולדמן: אנחנו נקווה להביא את זה לשר – אני מניח שלא נצטרך להפיץ את זה להערות, כיוון שהדיון פה התקיים – בהנחה הזאת, אני מקווה שלא יותר משבוע.

לילי אור: (5) בחוק מסים עקיפים (מס ששולם ביתר או בחסר), התשכ"ח-1969 – בהגדרה "התקופה הקובעת" שבסעיף 1.

לילי אור: ההגדרה הזאת קובעת את משך הזמן שאפשר לקבוע מיסים ששולמו או ביתר בחסר, בטובין מיובאים זה חמש שנים מהיום שהתהווה החסר או ביתר, וטובין אחרים שלוש שנים.

שגית אפיק: תסבירי מה זה אומר.

גיא גולדמן: - - - בהתיישנות, חוק מיסים עקיפים.

שגית אפיק: תסבירו מה אתם עושים פה, אתם מאריכים לעצמכם את זמני ההתיישנות - -

גיא גולדמן: גם לעצמנו וגם לנישום.

שגית אפיק: - - מבחינת מיסים ביתר ולנישום על גביית מיסים בחסר.

גיא גולדמן: אצלו זה יתר, אצלנו זה חסר.

לילי אור: במידה והנישום חושב שהוא שילם ביתר, או הרשות חושבת שהוא שילם בחסר, ומדובר - - -

ינון אזולאי: כמה זמן יש לנישום?

לילי אור: זה אותו דבר לרשות ולנישום, השאלה היא רק אם הטובין מיובאים או לא.

לילי אור: אם הם מיובאים, זה חמש שנים.

לילי אור: אם הם לא מיובאים, שלוש שנים.

גיא גולדמן: ההארכה היא גורפת על הכול.

שגית אפיק: אוקי, 70 יום גם לרשות וגם לנישום.

אלכס קושניר: אני אומר שבחוק הזה, בחוק של מסים עקיפים מסתבר שכן אפשר לעשות גורף, מתקנים פה פסקה אחת.

משה גפני: נכון, בגלל שפה אפשר.

אלכס קושניר: גם שם אפשר, זה עניין של החלטה.

משה גפני: אני רציתי גורף, אבל יש בעיה.

אלכס קושניר: אבל אתה אמרת שאתה עברת פריימריז, אתה קובע, אתה נבחר ציבור.

משה גפני: נכון, אבל יש בעיה, אנחנו רוצים את טובת העניין, ולא בטוח שבגורף פה זה טובת העניין.

משה גפני: אני שאלתי את שגית, אז היא הסבירה.

פסקה בעמוד 3: היום התקופה היא 30 ימים.

פסקה בעמוד 3: (ב) סעיף 15(ה)(2) ו-(ו)(1); (ה)(2) קובע את הזמן להחלטת מנהל בבקשה להקטנת שיעורי מקדמה.

פסקה בעמוד 3: היום יש לו 20 ימים ממועד הגשת הבקשה.

פסקה בעמוד 3: 15(ו)(1) קובע מועדים להגשת בקשה לבחינת ההחלטה שניתנה למנהל ולתשובת המנהל.

מיקי לוי: יש לי שאלה אינפורמטיבית ממש לא קשורה.

מיקי לוי: גברתי היועצת המשפטית, על פי הסיכום שהגענו לפני כחמש שנים, ארבע שנים וחצי, במאי שנה הבאה אמורים שני התשלומים האלה, שבח ורכישה, לחבור יחד למועד אחד ל-24 חודש במאי, נכון?

מיקי לוי: אני לא טועה.

מיקי לוי: אל תחשבו לא לעשות את זה.

מיקי לוי: אנחנו גמרנו לענות את הציבור, אל תחשבו – בסדר, גיא?

מיקי לוי: ברמה הידידותית, חברים, ואנחנו ידידים ואני משתדל, אבל תשתדלו לא לעשות כל מיני קומבינציות, כי אני אוביל את המאבק נגד הנושא הזה.

מיקי לוי: אני מודה לך נתת לי לדבר, הערה חברית.

מיקי לוי: זה אוטומטית?

שי אהרונוביץ: זאת הוראת שעה, שלמעשה מסתיימת לקראת מאי.

ינון אזולאי: זה מסתיים במאי?

מיקי לוי: וקופץ ל-24 חודש.

שי אהרונוביץ: מהאחד במאי – הזמן למכור את הדירה הישנה חוזר - - -

ינון אזולאי: וזה יהיה לתקופה של - - -

מיקי לוי: לא לא, קבוע.

שי אהרונוביץ: זה עם ברירת המחדל, היום אנחנו בהוראת שעה .

שי אהרונוביץ: אני רוצה להזכיר לכבוד הוועדה, שכל העניין הזה של 24 חודש, זה שרשות המיסים פה זה בסדר, אבל זה היה חלק ממדיניות האוצר למלחמה בעליית מחירי הדיור.

שי אהרונוביץ: הדרישה היתה בזמנו – כבוד יושב-הראש זוכר, השר הקודם, שר האוצר כחלון, ומטה הדיור ביקשו לקצר את הזמן ל-18 חודשים.

שי אהרונוביץ: זאת לא היתה דרישה של רשות המיסים.

שי אהרונוביץ: אנחנו לא חושבים שיש פה יותר מיסים אגב, זאת אומרת בסופו של יום, זה עוסק בעיתוי של מכירת הדירה, וזה אמור היה – באמת אפשר לשייך גם לזה את העובדה שמחירי הדיור בסך הכול מרוסנים - - -

מיקי לוי: אתה רוצה להתווכח על זה?

מיקי לוי: על מחירי הדיור ועל הכשלים בדיור?

מיקי לוי: למה לך להיכנס לזה?

שגית אפיק: אבל חבר הכנסת מיקי לוי, זה אוטומטית יהיה 24 במאי, אתה רק מזהיר אותם, שלא יעזו להביא תיקון חקיקה אחר.

מיקי לוי: נכון, שלא יעזו.

מיקי לוי: אנחנו כמה חברי כנסת וגם היושב-ראש, ששכנע אותי בפעם הקודמת להסכים – בזכותו, כי הוא הרגיע אותנו – אנחנו לא ניתן לזה לעבור, לא משרד המשפטים, לא האוצר ולא שום דבר, שתדעו לכם את זה.

משה גפני: חבר הכנסת מיקי לוי, זה בסלע, אנחנו לא נשנה.

מיקי לוי: תודה רבה, אדוני היושב-ראש.

משה גפני: גיא, לא נשנה.

משה גפני: אני לא יכול לקחת על עצמי, הוא צודק, אנחנו אז דיברנו על זה.

שי אהרונוביץ: יכול להיות ששר השיכון יבקש.

שי אהרונוביץ: אנחנו לא יודעים, זה חלק - - -

מיקי לוי: שיבקש.

ינון אזולאי: אל תדאג, הוא מתמודד בפריימריז יחד עם - - -

משה גפני: ואם שר השיכון יבקש, אז מה?

שי אהרונוביץ: אני אומר שצריך לזכור - -

משה גפני: אבל אנחנו סיכמנו את זה.

שי אהרונוביץ: לא, נושא ה-24 חודש.

ינון אזולאי: גפני, תגיד לו שהוא מתמודד אתך בפריימריז, שלא ידאג, שישאיר את זה ביניכם.

שי אהרונוביץ: נושא ה-24 חודשים - - -

משה גפני: אבל אנחנו סיכמנו את זה פה.

שי אהרונוביץ: - - ירידת מחירי הדיור - - -

משה גפני: לא, לא נשנה את זה.

משה גפני: שי, לא נשנה.

מיקי לוי: תעשו לי טובה, השישה חודשים האלה מנהלים את הציבור.

מיקי לוי: לא עושים כלום לטובת מחירי הדיור.

ינון אזולאי: אם לא תזכיר לשר השיכון, הוא לא יידע מזה.

מיקי לוי: לא יעבור.

שי אהרונוביץ: תאמינו לי שלנו אין שום - - -

מיקי לוי: בסדר, תעבירו הלאה שתהיה פה מלחמת חורמה.

ינון אזולאי: מבחינת

ינון אזולאי: כם זה אותו דבר.

שי אהרונוביץ: נכון, זה גם לא מביא מיסים.

מיקי לוי: גם עכשיו הצעת החוק – פשוט לענות את האנשים שלא מוכרים את הדירות, כל שוק הנדל"ן קפא בגלל המדיניות הזו.

משה גפני: גיא, מה ענית לי מקודם לגבי הנושא הזה של תושבי חו"ל?

שגית אפיק: הוא אמר שהוא יפרסם צו תעריף המכס שיאריך.

שי אהרונוביץ: - - -

מיקי לוי: תיכף אני מגיע ל-3, אל תדאג, מה אתה חושב?

מיקי לוי: עשיתי שיעורי בית.

לילי אור: הודעה על מכירת אופציה.

לילי אור: היום יש לנישום 30 ימים ממתן האופציה להודיע.

לילי אור: כא(א) זה הודעה למנהל על הסכום למכירה, היום יש 30 ימים.

שי אהרונוביץ: זאת הודעה על פרויקט פינוי בינוי.

שי אהרונוביץ: (ג)(2) זה קבלת פרה-רולינג מרשות המיסים בעניין פינוי בינוי.

לילי אור: הודעה על הסכם למכירה – היום יש 30 יום.

שי אהרונוביץ: תמ"א 38.

שגית אפיק: רגע, הארכתם לעצמכם את הפרה-רולינג ב-70 ימים מ-120 ימים ל-160?

שי אהרונוביץ: לא, יש היום 120 ימים – בואי נגיד שגם ככה לא פונים.

שגית אפיק: כי זה פרה-רולינג בכל זאת, אז אתם מאריכים לו את ה- - -

שי אהרונוביץ: גם ככה לא פונים, אין לנו כמעט פניות, אבל יש 120ימים.

שגית אפיק: אם אין לכם כמעט פניות, גיא, זה יכול להיות מהסעיפים שתוותרו עליהם.

גיא גולדמן: שי, זה עוד ימים בשבילנו?

שגית אפיק: זה עוד ימים בשבילכם על פרה-רולינג, שהוא אומר שהם כמעט ולא מגישים גם ככה.

משה גפני: שי, תוציאו את זה.

שי אהרונוביץ: צריך לזכור שכא(א) ולב2(א) זה לטובת הנישום.

שגית אפיק: נכון, בסדר, אז אתה יכול להוציא – תחליטו, זאת החלטה שלכם.

משה גפני: למה?

משה גפני: תוציאו את זה.

משה גפני: אני גם ער לביקורת הציבורית, שאומרת כל הזמן שאתם דואגים לעצמכם ואתם לא דואגים לאזרח הקטן.

משה גפני: אני מקווה שכל מה שאתם עושים כאן זה לעזור לציבור שנמצא בתקופה קשה.

משה גפני: זה סעיף שלא עוזר לציבור, הוא עוזר לכם, אז תוציאו אותו.

שגית אפיק: גיא, תיתן על זה תשובה?

גיא גולדמן: כן.

משה גפני: התשובה היא חיובית.

משה גפני: ..

גיא גולדמן: אמרתי לך שאני עם הוועדה, חוץ מהעניין של ראש הממשלה, שהוא החלטת שכר, הוא לא קשור למס בכלל.

ינון אזולאי: כן, אתה אוהב להכניס את זה עוד פעם.

ינון אזולאי: ..

משה גפני: אני רק מודיע לחברים, שהשתיקה שלי בעניין של ראש הממשלה היא לא שתיקה כהודאה – בסדר, הוא זורק, מה אני יכול לעשות?

משה גפני: אנחנו חברה דמוקרטית.

משה גפני: לא שתיקה כהודאה.

מיקי לוי: אנחנו יודעים מה עבר עליך.

משה גפני: כשאני אכתוב ספר ואספר את מה שהיה פה, לא תצאו מזה יפה.

גיא גולדמן: יש לנו שיתוף פעולה מצוין בענייני מיסים, לא בענייני שכר.

משה גפני: למה אתה מעלה את זה עכשיו?

גיא גולדמן: לא, אני רוצה להבהיר.

משה גפני: אתה רואה שאני רגוע?

משה גפני: אתה רוצה לעצבן אותי?

גיא גולדמן: אני רוצה לברך על שיתוף הפעולה הזה.

שגית אפיק: גיא, למיטב זכרוני, אתם חשבתם ששיטת הגילום היא שיטה מאוד נכונה, נכון?

שגית אפיק: לא הספקת אולי להגיד את זה בדיון.

גיא גולדמן: כי היא מונעת דיון מיסים.

משה גפני: כן כן, מאה אחוז, הכול בסדר...

משה גפני: אגב, אתם התגליתם עם אומץ רב, שזה גם ראוי לציון.

גיא גולדמן: אומץ?

גיא גולדמן: - - -

מיקי לוי: שאל אתכם היושב-ראש, האם ראשי ממשלה בעבר ביקשו את זה – לא יודעים.

מיקי לוי: מה לא יודעים?

גיא גולדמן: לא יודעים, אנחנו לא עושים פה דוחות שומה, וחלה עלינו חובת סודיות, יש עבירה פלילית.

ינון אזולאי: אתה יכול להגיד שחלה עליך חובת סודיות, לא שאתה לא יודע.

גיא גולדמן: אני לא צריך לדעת, אני יועץ משפטי, אני מסביר את החוק, אני לא פקיד שומה.

מיקי לוי: גיא, פקיד השומה הראשי, מנהל רשות המיסים - - -

משה גפני: אם נדבר, יש לי מה לומר, נעשה את זה בהזדמנות חגיגית אחרת.

גיא גולדמן: אנחנו היינו פה בהחלטת שכר, בהחלטת משכורת.

מיקי לוי: נכון, גם את קובי היינו מביאים.

משה גפני: הלאה.

לילי אור: הסעיף מטפל בהודעה על עסקה, המותנית בתנאי עתידי – היום יש 30 ימים.

לילי אור: (ז) סעיף 78; שומה במכירת זכות באיגוד מקרקעין ובפעולה באיגוד מקרקעין בבדיקת ההצהרה.

לילי אור: לשומה יש 20 ימים ולבדיקת ההצהרה שמונה חודשים.

לילי אור: (ח) סעיף 85; תיקון השומה – היום יש לנו ארבע שנים, או שנה מיום הרשעה או כופר.

לילי אור: זה תיקון שומה ושינויי מבנה.

לילי אור: היום יש ארבע שנים מאישור השומה ומקביעת שומה לפי מיטב השפיטה.

לילי אור: סעיף 87 – השגה, היום יש 30 יום ממסירת הודעת השומה.

לילי אור: הגשת ערר – היום יש לנישום 30 ימים ממסירת הודעת המנהל.

משה גפני: אני חייב לסיים בשעה 12.

משה גפני: גם יגיע לפה יושב-ראש הכנסת לשעבר, שר הבריאות הנוכחי.

משה גפני: אני מבקש שהיועצת המשפטית תגיד כמה דברים שנאמרו ומופיעים פה, דובר על זה בוועדה.

מיקי לוי: יש לי הערה רצינית לסעיף 3 שעוד לא הגענו אליו.

שגית אפיק: בואו נדבר על הדברים שביקשתם להוסיף.

שגית אפיק: הדברים שביקשתם להוסיף נמצאים בעמוד 4.

שגית אפיק: גיא, תגיד לנו מה זה אומר.

גיא גולדמן: שחלופים?

שי אהרונוביץ: המועד למכור את הדירה הישנה, שכיום זה 18 חודשים, או 12 חודשים מיום קבלת המפתח מהקבלן.

שי אהרונוביץ: למעשה, מי שהיום האחרון ב-18 החודשים נפל בתקופה בין האחד במרץ ועד האחד בספטמבר, יקבל הארכה של 180 ימים, זאת ההצעה שלנו.

שגית אפיק: מיקי, את זה רצית להעיר?

מיקי לוי: במקום "אם מועדי סיומן" – אני רוצה "אם חלק מתקופת".

שגית אפיק: דובר על זה בישיבה הקודמת, אני גם העליתי את העניין הזה.

מיקי לוי: אנחנו רוצים את זה, לא נצביע אם זה לא יהיה.

מיקי לוי: אלה שנופלים בין החלקים לא יהיו, למה?

שי אהרונוביץ: אני גם אתייחס להצעת החוק של חבר הכנסת ד"ר קרעי.

שי אהרונוביץ: למעשה, מה שנאמר כרגע ומה שחבר הכנסת קרעי הציע בהצעת חקיקה שהוגשה אתמול כמדומני, מקדים את נושא 24 החודשים.

שי אהרונוביץ: זאת התוצאה של הדבר הזה.

שי אהרונוביץ: הווי אומר, שמי שרכש דירה והיא היוותה דירה נוספת מהאחד באוקטובר 2018, למעשה מקבל 24 חודשים למכור את דירתו הישנה.

שי אהרונוביץ: אני עוד פעם מציף את זה בפני הוועדה.

שי אהרונוביץ: נושא ההקטנה ל-18 חודשים היה חלק ממדיניות הורדת והקפאת מחירי הדיור.

שי אהרונוביץ: ברגע שאנחנו חוזרים ל-24 חודש, זאת אומרת אם כפי שנאמר כאן על ידי חבר הכנסת מיקי לוי - - -

משה גפני: אבל שי, מה זה אנחנו חוזרים?

משה גפני: אנחנו מדברים על התקופה הזאת.

משה גפני: מה זה חוזרים?

משה גפני: הוא לא מצליח לעשות כלום עם הדירה.

שי אהרונוביץ: ראשית, כרגע בבדיקות שאנחנו עורכים באופן יום יומי, כמות העסקאות במאי חזרה להיות כמות העסקאות הנורמלית, קרוב ל-14,000 דיווחים בחודש, שזה לרוב הכמות הממוצעת של העסקאות.

שי אהרונוביץ: נכון שמאמצע מרץ ואפריל היתה כמות עסקאות של שליש מהכמות הממוצעת - - -

ינון אזולאי: אז תעשה את החשבון היחסי מה נשאר לך, מה שיש לך במאי היום החודשיים הקודמים שלא היו בהם עסקאות, אז תחלק את ה-14,000 בשלוש, ולא תיקח את ה-14,000 כ-14,000 עסקאות.

ינון אזולאי: יש לך 14,000 בעוד חודשיים, כלומר בחודש מאי היה צריך להיות לך - - -

שי אהרונוביץ: לא, היו עסקאות.

ינון אזולאי: אין בעיה, היית בחוסר של 9,000 עסקאות בחודש, שזה 18,000 עסקאות.

מיקי לוי: מה שאומר חבר הכנסת זה שההצטברות היא מחודשי הקורונה שהוטלו לחודשים האלה.

שי אהרונוביץ: קודם כל, זה גם מוקדם מדי לדעת.

שי אהרונוביץ: לגבי שוק הדיור, ואנחנו מדברים פה על שוק הדיור, לא על משרדים, לא על נדל"ן מסחרי, אני לא חושב שרואים כרגע ירידת מחירים בשוק הדיור כרגע .

שי אהרונוביץ: אני מזכיר שלפי הכלכלנית הראשית בחודשים מרץ-אפריל אפילו היתה עלייה של 0.1 במחירים.

שי אהרונוביץ: זאת אומרת, כרגע אנחנו לא רואים ירידת מחירים ארצית, הווי אומר שיש תנועה בשוק.

משה גפני: שי, אנחנו לא מקבלים את הגישה הזאת.

משה גפני: לא אנחנו מקבלים את זה, לא דיברנו על זה בישיבה הקודמת, לא ועדת שרים לחקיקה מקבלת את זה, אף אחד לא מקבל את זה.

משה גפני: אתה אומר שעוד היתה עלייה במחירים?

משה גפני: בתוך עמנו אנחנו יושבים, המצב הוא לא טוב.

שלמה קרעי: גם שר האוצר אמר לי לומר במליאת הכנסת, נאמר במליאת הכנסת שתינתן הארכה של חצי שנה למי שהתקופה שלו נכנסת בתוך תקופת הקורונה, מהתקופה של האחד במרץ.

משה גפני: הוויכוח הזה הוא מיותר עכשיו.

שי אהרונוביץ: מה שהוזכר בשבוע שעבר כשמנהל הרשות היה פה - -

משה גפני: איפה היה מנהל הרשות?

שי אהרונוביץ: בשבוע שעבר הוא היה.

מיקי לוי: כן, הוא היה פה.

שי אהרונוביץ: - - שזאת הארכה לגבי מי שהיום ה-18 חודשים מסתיימים בין האחד למרץ לאחד בספטמבר.

שי אהרונוביץ: אישור הצעת החקיקה של חבר הכנסת קרעי מקדימה את ה-24 חודשים מהאחד במאי 21' כבר למי שרכש דירה מהאחד באוקטובר 2018.

שי אהרונוביץ: צריך בעניין הזה גם לקבל את עמדת משרד השיכון וגם לקבל את עמדת משרד האוצר.

שי אהרונוביץ: כבר אין היום - - -

שלמה קרעי: לא, זה לא מדויק, כי למי שקנה עכשיו דירה לא יהיו 24 חודש, יהיו לו החודשים עד האחד בספטמבר ועוד 18 חודשים.

שי אהרונוביץ: לפי ההצעה שלך – למי שיום המכירה שלו החל מהאחד במרץ, יהיו לו 24 חודשים, זאת אומרת גם מי שקונה כיום.

שלמה קרעי: לא, התקופה הזאת שבין האחד במרץ לאחד בספטמבר לא תיחשב במניין התקופות.

שלמה קרעי: התקופה של החצי שנה הזאת לא נחשבת.

שי אהרונוביץ: מי שקנה כיום – זה לא עולה מהצעת החוק.

שלמה קרעי: אז אנחנו נסדר את זה, ההצעה גם ככה לא עוברת כמו שהיא, היא ממוזגת בתוך החוק הזה.

מיקי לוי: היא רק בטרומית.

שי אהרונוביץ: ההסכמה שיש לנו כרגע מבחינת האוצר, גם כפי שידוע עם משרד השיכון, והעמדה שמנהל רשות המיסים הביע אותה ורשומה למעשה כאן בהצעת החקיקה כרגע שמי שהיום האחרון שלו נופל בין האחד למרץ עד האחד לספטמבר - -

שלמה קרעי: - - ומי שהיום האחרון שלו נופל בשני בספטמבר?

שלמה קרעי: הוא לא הצליח למכור בחצי שנה, ואז מה?

שלמה קרעי: זה לא סביר.

שלמה קרעי: אבל הוא לא מצליח למכור, השוק במיתון.

ינון אזולאי: אתה שוכח שבתקופה של הקורונה גם העירייה היתה סגורה כדי לעשות כל מיני היתרים שהוא היה צריך לעשות, אם זה היתרי בנייה או דברים אחרים.

ינון אזולאי: בתקופה של הקורונה לא היו שיפוצים.

ינון אזולאי: בתקופה של הקורונה - - -

משה גפני: שלמה, תדבר עם שר האוצר, מה שתסכמו, אנחנו נכניס פה.

שי אהרונוביץ: אנחנו מדברים על אחד שכבר קנה וצריך למכור - - -

ינון אזולאי: נכון, אני מדבר אתך על אותו אחד שקנה, היו לו כל מיני מגבלות גם בשביל עצמו, הוא קנה וצריך למכור, אז הוא עבר לדירה, שחלוף הדיור לצורך העניין, עם כל מיני היתרים שהוא צריך להגיש וכל מיני שיפוצים שהוא צריך להביא.

ינון אזולאי: על זה אני מדבר, על זה שהוא גם קנה וגם לא מצליח למכור וגם לא מצליח להביא שיפוצים וגם לא מצליח ללכת לעירייה.

משה גפני: רבותי, נצטרך להכריע בעניין הזה.

משה גפני: מה יש הלאה?

שגית אפיק: זה לגבי מס רכישה של דירה של שחלוף של קבוצות רכישה?

שי אהרונוביץ: כן, מה שנקרא תיקון 93.

שלמה קרעי: שגית, נוספה גם הפנייה שהיתה לנו, שהיו להם 12 חודש?

שגית אפיק: אז פה מופיע השחלוף של ה-24 חודש וה-12 חודש, הוספנו את זה.

שלמה קרעי: מצוין, תודה.

שי אהרונוביץ: אני מזכיר שמי שהוא תושב חוזר ותיק או עולה חדש, אם תוך שנתיים ימים מיום רכישת הדירה הוא באמת עולה לארץ או הופך להיות תושב חוזר ותיק, הוא מקבל מדרגות של מס רכישה של דירה יחידה, בניגוד לתושב חוץ, שגם אם אין לו דירות כשהוא קונה דירה הוא משלם דירה נוספת – אנחנו מאריכים את הזמן שלו, כי אנחנו אומרים: בסדר, יכול להיות שהוא התכוון לחזור ובגלל הקורונה נתקע בחוץ לארץ וכו', הוא מקבל את החצי שנה הזאת, את ה-180 יום.

שגית אפיק: אנחנו עוברים ל-7, שזה הסעיף המקביל של ה-7.

שגית אפיק: אנחנו רוצים להכניס גם את 49(ה) לגבי ה-7.

גיא גולדמן: כן, מסכימים.

שגית אפיק: אז גם 49(ה) פותרים לך את הבעיה גם בשבח וגם ברכישה לגבי מה ששאלת אותי.

שגית אפיק: אני עוברת לסעיפים שהוועדה ביקשה להכניס – אנחנו נעבור לעמוד 6.

שגית אפיק: למעשה, בסעיף הזה הוועדה ביקשה הארכת מועדים גם למענקי סיוע לפעימות של התשלומים לעצמאים.

שגית אפיק: אם אתם זוכרים, במסגרת אחד הדיונים, גיא הצהיר שרשות המסים מסכימה להארכות.

שגית אפיק: אנחנו ביקשנו להכניס את ההארכה לחקיקה, אתה רוצה להתייחס למה אתם מסכימים ולמה לא בהכנסה לחקיקה?

גיא גולדמן: אין התנגדות, אני חושב שהפסקה הראשונה, בעקבות הערה של הייעוץ המשפטי שלכם – יכול להיות שהחוק יפורסם אחרי שהתקנות כבר יפקעו, אז אולי זה יהיה מיותר, אבל אין לי התנגדות להארכת מועדים לשתי הפסקאות, לא לפעימה הראשונה ולא לפעימה השנייה.

שגית אפיק: ולפעימה השלישית אתה לא מסכים להאריך את המועדים?

גיא גולדמן: לפעימה השלישית אנחנו נסכים להארכה, אבל אנחנו מעדיפים להסדיר את זה בהחלטת ממשלה, כיוון שזה נושא שלא נקבע.

גיא גולדמן: אמרתי בכל מה שלא קשור לשכר ראש הממשלה, אנחנו עם הוועדה.

מיקי לוי: עזוב אותי מהחלטת ממשלה.

מיקי לוי: הממשלה עסוקה במי ידבר ראשון.

משה גפני: באמת, אנחנו נשים את זה בחקיקה.

מיקי לוי: למה?

מיקי לוי: מסכנים...

גיא גולדמן: אדוני, אנחנו נשמח אם תאפשר לנו לעמוד בקשר עם הייעוץ המשפטי של הוועדה בעניין הזה.

שגית אפיק: למעשה, אתם רוצים להכניס את שלוש הפעימות, ההארכה לחקיקה.

שגית אפיק: אתה רוצה לגבי הפעימה השלישית להצהיר לפרוטוקול שתעשו הארכה, אבל את ההארכה תעשו בהחלטת ממשלה.

גיא גולדמן: נכון, רק לשלישית – לראשונה ולשנייה מסכימים.

אלכס קושניר: אפשר לדעת מה השיקולים?

משה גפני: עזוב, אנחנו רוצים את הכול בחקיקה.

גיא גולדמן: השיקולים הם משפטיים טכניים.

אלכס קושניר: בראשונה ובשנייה אין בעיה, ובשלישית כן?

גיא גולדמן: אין לנו התנגדות לתקן חקיקה באמצעות חקיקה, אבל נושא שהוסדר בהחלטות ממשלה ולא בחקיקה, אנחנו מעדיפים שההסדרה שלו והתיקונים שלו יהיו בהחלטת ממשלה – זה יוצר בלגן ואי-סדר, אבל אין מחלוקת לגבי המהות.

משה גפני: האמת היא שאם אפשר להגיד משהו לא לפרוטוקול, הייתי אומר.

משה גפני: החלטת ממשלה הם לוקחים קרדיט, ואם אנחנו עושים את זה בחקיקה, זה הוועדה – זה הכול, זה לא לפרוטוקול.

גיא גולדמן: אדוני, אם נרשום שזה בתיאום עם ועדת הכספים ועל פי - - -

משה גפני: לא, אין צורך, זה נשמע לא לעניין.

משה גפני: אם אנחנו עושים את החקיקה ועומדים לסיים אותה, למה שלא נשים כבר את הכול?

משה גפני: למה צריך ללכת לישיבת ממשלה?

משה גפני: הממשלה עסוקה בדברים אחרים.

מיקי לוי: הממשלה אין לה זמן, היא עסוקה.

מיקי לוי: ..

משה גפני: כן, ראיתי ויכוח בין ראש הממשלה לבין ראש הממשלה החליפי, תנו לנו לעבוד.

ינון אזולאי: רק שתדע שמה שאמרת עכשיו היה לפרוטוקול.

משה גפני: לא לא, לא היה לפרוטוקול.

שגית אפיק: סעיף 10 מדבר על דחיית המועד לתשלום קנסות.

שגית אפיק: גיא, אתה רוצה שנמתין לתשובה שלכם ושל משרד המשפטים?

גיא גולדמן: אני הייתי שמח, אם הוועדה היתה מגלה הבנה – אני מבין שזה לא מעניין את הוועדה הצרות שלנו בתוך הממשלה.

שגית אפיק: אני מדברת על הקנסות.

שגית אפיק: חבר הכנסת ינון אזולאי, בעמוד 6 למטה סעיף 10, אנחנו ניסחנו סעיף לבקשת הוועדה על דחיית מועד לתשלום קנסות.

שגית אפיק: במשרד המשפטים רוצים להחזיר לגבי זה תשובה?

גיא גולדמן: כן, נחזיר תשובה.

ינון אזולאי: תשתדל שתהיה חיובית פעם אחת.

גיא גולדמן: נשתדל.

שגית אפיק: סעיף 11 עניינו מקדמות, דחיית מועד תשלום מס או מקדמות.

שגית אפיק: שני הסעיפים האלה עוסקים במצבים שהוועדה נתקלה בהם מספר פעמים בשנים האחרונות, מצבים שבהם בשל הכרזה על מצב מיוחד בעורף – באזור הדרום פעמים רבות זה קרה– פנו המייצגים וביקשו הארכת מועדים ממנהל רשות המסים.

שגית אפיק: לעתים לקח זמן עד שניתנה התשובה, ולעתים ניתנה התשובה, אחרי שגם הוועדה הפעילה איזה סוג של לחץ וניתנה הארכה של יומיים, אולי חמישה, אני לא רוצה לחטוא לאמת, אבל ברוב המקרים זה היה ימים בודדים.

שגית אפיק: הוועדה דיברה על זה כבר מספר פעמים גם בעבר, שהיא מבקשת לעגן את הדחייה הזאת של אותם ימים בחקיקה.

שגית אפיק: אתם רוצים להתייחס?

גיא גולדמן: אנחנו חושבים שזה נושא - -

ינון אזולאי: - - ראוי ונכון.

גיא גולדמן: - - בעל השלכות רוחב, זה לא נוגע לתקופת הקורונה.

ינון אזולאי: זה גם לתקופת הקורונה.

גיא גולדמן: לא, זאת הסדרה שיכולה להיות מרחיקת לכת, כיוון שאנחנו יכולים למצוא את עצמנו במצב מיוחד לאורך זמן, ובו לא תהיה גביית מיסים.

משה גפני: מה זה לאורך זמן?

משה גפני: אנחנו לא חושבים שתהיה מלחמה שנה.

גיא גולדמן: אנחנו חושבים שהדברים האלה צריכים להיות - - -

משה גפני: אנחנו פנינו ולקח המון זמן עד שנעתרו לבקשה.

משה גפני: גם כשנעתרו לבקשה, זה היה יום, יומיים.

גיא גולדמן: אנחנו חושבים שהנושא הזה צריך להיות מטופל בדיון נפרד.

שגית אפיק: בסדר, רק רציתי להעלות את הדברים האלה.

משה גפני: מצוין, אני רוצה שתחשבו על זה יותר ברצינות.

משה גפני: אנחנו בישיבה הבאה צריכים את התשובות שלך.

משה גפני: אני מקווה שהן תהיינה חיוביות ואז נצביע.

גיא גולדמן: בסדר.

משה גפני: תודה רבה.